qundao/data-zh-poetry huggingface dataset:
寄致政杜相国
作者：宋庠
朝代：宋

多年零雨咏公归，得谢高怀与世违。
池凤何尝嗟见夺，冥鸿终不更低飞。
寿觞应举三朋酒，师衮閒抛一品衣。
我亦摧颓踰耳顺，异时惇史託余辉。
寄致政杜相國
作者：宋庠
朝代：宋

多年零雨詠公歸，得謝高懷與世違。
池鳳何嘗嗟見奪，冥鴻終不更低飛。
壽觴應舉三朋酒，師衮閒拋一品衣。
我亦摧頹踰耳順，異時惇史託餘輝。
寄許師孟
作者：宋庠
朝代：宋

鶗鴂三驚楚澤秋，回腸更用斛添愁。
燕臺市駿千金骨，漢客逃名九罭鰌。
木斷華樽俱失性，瓢空陋巷獨堪憂。
夏畦墦食非吾事，終訪班生問一丘。
寄许师孟
作者：宋庠
朝代：宋
体裁：七言律诗

鶗鴂三惊楚泽秋，回肠更用斛添愁。燕台市骏千金骨，汉客逃名九罭鰌。木断华樽俱失性，瓢空陋巷独堪忧。夏畦墦食非吾事，终访班生问一丘。
寄许师孟
作者：宋庠
朝代：宋

鶗鴂三惊楚泽秋，回肠更用斛添愁。燕台市骏千金骨，汉客逃名九罭鳅。木断华樽俱失性，瓢空陋巷独堪忧。夏畦墦食非吾事，终访班生问一丘。
寄長安端明王左丞
作者：宋庠
朝代：宋

綱轄尊華省，旌麾鎮舊秦。
州榮朱轂守，公待黑頭人。
從橐荷中密，仁風扉外春。
才包揚馬思，政續趙張神。
鼎餁終調鵠，天文尚翦鶉。
山光函谷曉，柳色渭橋新。
勒隊良家子，邀歡代舍賓。
聲華今絕擬，事業古難倫。
顧我非賢宰，惟朝念老臣。
官銜溫室殿，城壘富平津。
有秩皆踰分，無功可活民。
餐霞聊却疾，面壁更求真。
野屐茨峰路，漁竿潁水濱。
拳拳知止誡，行及謝交親。
寄长安端明王左丞
作者：宋庠
朝代：宋

纲辖尊华省，旌麾镇旧秦。
州荣朱毂守，公待黑头人。
从橐荷中密，仁风扉外春。
才包扬马思，政续赵张神。
鼎餁终调鹄，天文尚翦鹑。
山光函谷晓，柳色渭桥新。
勒队良家子，邀欢代舍宾。
声华今绝拟，事业古难伦。
顾我非贤宰，惟朝念老臣。
官衔温室殿，城垒富平津。
有秩皆踰分，无功可活民。
餐霞聊却疾，面壁更求真。
野屐茨峰路，渔竿颍水滨。
拳拳知止诫，行及谢交亲。
寄长安端明王左丞
作者：宋庠
朝代：宋

纲辖尊华省，旌麾镇旧秦。州荣朱毂守，公待黑头人。从橐荷中密，仁风扉外春。才包扬马思，政续赵张神。鼎饪终调鹄，天文尚剪鹑。山光函谷晓，柳色渭桥新。勒队良家子，邀欢代舍宾。声华今绝拟，事业古难伦。顾我非贤宰，惟朝念老臣。官衔温室殿，城垒富平津。有秩皆踰分，无功可活民。餐霞聊却疾，面壁更求真。野屐茨峰路，渔竿颍水滨。拳拳知止诫，行及谢交亲。
寄題奉寧樞密直諫議新葺漱玉齋
作者：宋庠
朝代：宋

聞說西齋水，潺湲逼畫楹。
雖添新竇響，不改故源清。
花落波浮亂，杯遲屈曲行。
無因陪夜宿，同賞瀑巖聲。
寄題滑臺龍圖梅君新作西溪
作者：宋庠
朝代：宋

遥羨西溪境，鳴笳從賞頻。
蒲蓮應得地，魚鳥更留人。
樹密藏川雨，隄長截路塵。
清移嚴瀨月，歡陋習家春。
按曲吳歈伎，酬篇禊帖賓。
太平三輔樂，須信屬才臣。
寄題職方周員外廬山笑臺
作者：宋庠
朝代：宋

周郎有舊隠，遠在南山陲。
一笑偶爲樂，九層遂成基。
旁連醉令石，却眺社僧碑。
地遠雲物秀，巖深松桂滋。
當時騖高興，益友相攀追。
樂聖自鼓腹，談經亦軒眉。
風猿助清嘯，谷鳥參朋嬉。
忽引朝閨籍，久乖林下期。
頭白二千石，高蓋復來思。
活活弄新溜，蒼蒼援故枝。
雖云未投紱，良足紓煩疲。
余懷本丘壑，世路方馽羈。
願言獨往客，緬邈心空馳。
稅駕或未晚，從君歌紫芝。
寄题奉宁枢密直谏议新葺漱玉斋
作者：宋庠
朝代：宋
体裁：五言律诗

闻说西斋水，潺湲逼画楹。虽添新窦响，不改故源清。花落波浮乱，杯迟屈曲行。无因陪夜宿，同赏瀑岩声。
寄题滑台龙图梅君新作西溪
作者：宋庠
朝代：宋
体裁：五言排律

遥羡西溪境，鸣笳从赏频。蒲莲应得地，鱼鸟更留人。树密藏川雨，堤长截路尘。清移严濑月，欢陋习家春。按曲吴歈伎，酬篇禊帖宾。太平三辅乐，须信属才臣。
寄题职方周员外庐山笑台
作者：宋庠
朝代：宋

周郎有旧隐，远在南山陲。一笑偶为乐，九层遂成基。旁连醉令石，却眺社僧碑。地远云物秀，岩深松桂滋。当时骛高兴，益友相攀追。乐圣自鼓腹，谈经亦轩眉。风猿助清啸，谷鸟参朋嬉。忽引朝闺籍，久乖林下期。头白二千石，高盖复来思。活活弄新溜，苍苍援故枝。虽云未投绂，良足纾烦疲。余怀本丘壑，世路方絷羁。愿言独往客，缅邈心空驰。税驾或未晚，从君歌紫芝。
寄题职方周员外庐山笑台
作者：宋庠
朝代：宋

周郎有旧隠，远在南山陲。
一笑偶为乐，九层遂成基。
旁连醉令石，却眺社僧碑。
地远云物秀，岩深松桂滋。
当时骛高兴，益友相攀追。
乐圣自鼓腹，谈经亦轩眉。
风猿助清啸，谷鸟参朋嬉。
忽引朝闺籍，久乖林下期。
头白二千石，高盖復来思。
活活弄新溜，苍苍援故枝。
虽云未投绂，良足纾烦疲。
余怀本丘壑，世路方馽羁。
愿言独往客，缅邈心空驰。
税驾或未晚，从君歌紫芝。
寒野
作者：宋庠
朝代：宋
体裁：五言律诗

芳岁行遒尽，高堂兴耿然。林号欲风野，云绽已霜天。乌彩疑留日，鸿声似恶弦。幽衿忽忘返，更为月娟娟。
寒野
作者：宋庠
朝代：宋

芳歲行遒盡，高堂興耿然。
林號欲風野，雲綻已霜天。
烏彩疑留日，鴻聲似惡弦。
幽衿忽忘返，更爲月娟娟。
寓宿南宫言怀
作者：宋庠
朝代：宋

始寓南台直，偏惊素籥霜。悲秋真骑省，出沐愧山郎。自许鸥机息，谁矜鹤胫长。尘缁洛客袂，枌老汉人乡。篝烛沈幽幔，翻经袭隐囊。杯醪冰馀渌，砚滴泻寒光。岁晚凋兰佩，风乾裂芰裳。星乌绕枝倦，瑶草蔽庭荒。道为虚心胜，情缘感物伤。劳歌少悽恻，夷路即腾骧。
寓宿南宫言怀
作者：宋庠
朝代：宋

始寓南台直，偏惊素籥霜。
悲秋真骑省，出沐愧山郎。
自许鸥机息，谁矜鹤胫长。
尘缁洛客袂，枌老汉人乡。
篝烛沈幽幔，翻经袭隠囊。
杯醪冰余渌，砚滴泻寒光。
岁晚凋兰佩，风干裂芰裳。
星乌绕枝倦，瑶草蔽庭荒。
道为虚心胜，情缘感物伤。
劳歌少悽恻，夷路即腾骧。
寓宿南宮言懷
作者：宋庠
朝代：宋

始寓南臺直，偏驚素籥霜。
悲秋真騎省，出沐愧山郎。
自許鷗機息，誰矜鶴脛長。
塵緇洛客袂，枌老漢人鄉。
篝燭沈幽幔，繙經襲隠囊。
杯醪冰餘淥，硯滴瀉寒光。
歲晚凋蘭佩，風乾裂芰裳。
星烏繞枝倦，瑶草蔽庭荒。
道爲虛心勝，情緣感物傷。
勞歌少悽惻，夷路即騰驤。
寓居寰內宰邑者數見存訪因成謝
作者：宋庠
朝代：宋

謝病非三最，爲氓乏一廛。
何言羅爵尉，時駐舄鳬仙。
華轍交深巷，餘香襲故氈。
豬肝難設具，應作閔生憐。
寓居寰内宰邑者数见存访因成谢
作者：宋庠
朝代：宋

谢病非三最，为氓乏一廛。何言罗爵尉，时驻舄凫仙。华辙交深巷，馀香袭故毡。猪肝难设具，应作闵生怜。
寓居寰内宰邑者数见存访因成谢
作者：宋庠
朝代：宋

谢病非三最，为氓乏一廛。
何言罗爵尉，时驻舄鳬仙。
华辙交深巷，余香袭故毡。
猪肝难设具，应作闵生怜。
寓直晚归见天街早春景物
作者：宋庠
朝代：宋
体裁：七言律诗

霁云衔苑雪云开，春色先从禁籞回。马上妩眉偏认柳，楼前妆额固知梅。吹残凤籥惊寒律，忙杀鸱幐取冻醅。莫问康年行乐意，寿觞初罢佛灯来。
寓直晚歸見天街早春景物
作者：宋庠
朝代：宋

霽雲銜苑雪雲開，春色先從禁籞回。
馬上嫵眉偏認柳，樓前妝額固知梅。
吹殘鳳籥驚寒律，忙殺鴟幐取凍醅。
莫問康年行樂意，壽觴初罷佛燈來。
寶鑑
作者：宋庠
朝代：宋

寶鑑鸞沉影，仙軿鳳翼輈。
腰輕時待舞，眉細不藏愁。
洛館迷羅襪，秦桑露桂鉤。
電微開笑靨，珠滑入歌喉。
百子宮池暮，千絲越網稠。
生香徒辟惡，纖草未蠲憂。
燭短鴛鴦被，更闌翡翠幬。
月寒喧藥杵，海闊漾霞舟。
公子常逢燕，星姬鎮問牛。
彫胡容一薦，溝水自分流。
对月
作者：宋庠
朝代：宋
体裁：五言律诗

萧寂东轩坐，徘徊月驭来。风休凉晕缺，旬破晚弦开。紫汉沈星树，仙茎逼露杯。谁怜故林鹊，终夕自惊猜。
对雪有寄
作者：宋庠
朝代：宋
体裁：五言排律

芳历峥嵘岁，平台沆漭天。初惊飞砾集，坐觉雨花妍。未夜珠还乘，非春玉作田。何尝甘絮后，正是占梅前。乱影都难拟，幽光只自鲜。辟寒金贮屋，障淖锦裁鞯。回旋凌波舞，轻明饮露仙。去应迷粉水，来欲助琼筵。有浦皆捐佩，何窗不列钱。幽兰君自许，侬意怯么弦。
對月
作者：宋庠
朝代：宋

蕭寂東軒坐，徘徊月馭來。
風休凉暈缺，旬破晚弦開。
紫漢沈星樹，仙莖逼露杯。
誰憐故林鵲，終夕自驚猜。
對雪有寄
作者：宋庠
朝代：宋

芳歷崢嶸歲，平臺沆漭天。
初驚飛礫集，坐覺雨花妍。
未夜珠還乘，非春玉作田。
何嘗甘絮後，正是占梅前。
亂影都難擬，幽光只自鮮。
辟寒金貯屋，障淖錦裁韉。
回旋凌波舞，輕明飲露仙。
去應迷粉水，來欲助瓊筵。
有浦皆捐珮，何窗不列錢。
幽蘭君自許，儂意怯么弦。
小园
作者：宋庠
朝代：宋

节物过芳苞，幽奇胜近郊。先秋蝉弃甲，背岁鹊营巢。池小萍周岸，筠低露泣梢。摽梅资宴豆，赐臛佐晨庖。夕坞禽声乱，芳蹊屐齿交。茂丛罗宅菊，长柄庾园匏。尸窃虞官谤，嘉肥愧遁爻。披襟时一至，未塞学心茅。
小园
作者：宋庠
朝代：宋

节物过芳苞，幽奇胜近郊。
先秋蝉弃甲，背岁鹊营巢。
池小萍周岸，筠低露泣梢。
摽梅资宴豆，赐臛佐晨庖。
夕坞禽声乱，芳蹊屐齿交。
茂丛罗宅菊，长柄庾园匏。
尸窃虞官谤，嘉肥愧遯爻。
披襟时一至，未塞学心茅。
小园四首
作者：宋庠
朝代：宋

小园烟草接邻家，桑柘阴阴一径斜。卧读陶诗未终卷，又乘微雨去锄瓜。历尽危机歇尽狂，残年惟有付耕桑。麦秋天气朝朝变，蚕月人家处处忙。村南村北鹁鸠声，刺水新秧漫漫平。行遍天涯千万里，却从邻父学春耕。少年壮气吞强敌，晚觉丘樊乐事多。骏马宝刀俱一梦，夕阳閒和饭牛歌。
小园四首·其一
作者：宋庠
朝代：宋
体裁：七言绝句

小园烟草接邻家，桑柘阴阴一径斜。卧读陶诗未终卷，又乘微雨去锄瓜。
小园四首·其三
作者：宋庠
朝代：宋

村南村北鹁鸠声，刺水新秧漫漫平。
行徧天涯千万里，却从邻父学春耕。
小园四首·其三
作者：宋庠
朝代：宋

村南村北鹁鸠声，刺水新秧漫漫平。行遍天涯千万里，却从邻父学春耕。
小园四首·其四
作者：宋庠
朝代：宋
体裁：七言绝句

少年壮气吞强敌，晚觉丘樊乐事多。骏马宝刀俱一梦，夕阳閒和饭牛歌。
小园春昼
作者：宋庠
朝代：宋
体裁：七言律诗

日永春残陋巷深，四邻萧寂小山林。张罗门外人惊爵，仰秣槽中马听琴。燕坐角巾移竹影，野谈争席占墙阴。灌园本是三公事，俋俋閒舒傲世心。
小园秋思
作者：宋庠
朝代：宋

年华摇落自骚骚，衰境牵人更畔牢。
月裏惊乌愁夜永，箧中团扇恨风高。
烟霏曲溜蜘蛛织，气袭空阶蟋蟀号。
恩重才疏归计晚，可怜身世一鸿毛。
小园秋思
作者：宋庠
朝代：宋

年华摇落自骚骚，衰境牵人更畔牢。月里惊乌愁夜永，箧中团扇恨风高。烟霏曲霤蜘蛛织，气袭空阶蟋蟀号。恩重才疏归计晚，可怜身世一鸿毛。
小圃雨霁
作者：宋庠
朝代：宋
体裁：五言律诗

风雨残秋罢，年芳遂悄然。黄花沉暮蝶，苍柳啸孤蝉。霁日高弥淡，曛霞冷不鲜。忽闻双鹤唳，心断故溪田。
小圃雨霽
作者：宋庠
朝代：宋

風雨殘秋罷，年芳遂悄然。
黄花沉暮蝶，蒼柳嘯孤蟬。
霽日高彌淡，曛霞冷不鮮。
忽聞雙鶴唳，心斷故谿田。
小園
作者：宋庠
朝代：宋

節物過芳苞，幽奇勝近郊。
先秋蟬棄甲，背歲鵲營巢。
池小萍周岸，筠低露泣梢。
摽梅資宴豆，賜臛佐晨庖。
夕塢禽聲亂，芳蹊屐齒交。
茂叢羅宅菊，長柄庾園匏。
尸竊虞官謗，嘉肥愧遯爻。
披襟時一至，未塞學心茅。
小園四首·其一
作者：宋庠
朝代：宋

小園烟草接鄰家，桑柘陰陰一徑斜。
卧讀陶詩未終卷，又乘微雨去鋤瓜。
小園四首·其三
作者：宋庠
朝代：宋

村南村北鵓鳩聲，刺水新秧漫漫平。
行徧天涯千萬里，却從鄰父學春耕。
小園四首·其二
作者：宋庠
朝代：宋

歷盡危機歇盡狂，殘年惟有付耕桑。
麥秋天氣朝朝變，蠶月人家處處忙。
小園四首·其四
作者：宋庠
朝代：宋

少年壯氣吞强敵，晚覺丘樊樂事多。
駿馬寶刀俱一夢，夕陽閒和飯牛歌。
小園春晝
作者：宋庠
朝代：宋

日永春殘陋巷深，四鄰蕭寂小山林。
張羅門外人驚爵，仰秣槽中馬聽琴。
燕坐角巾移竹影，野談爭席占牆陰。
灌園本是三公事，俋俋閒舒傲世心。
小園秋思
作者：宋庠
朝代：宋

年華摇落自騷騷，衰境牽人更畔牢。
月裏驚烏愁夜永，篋中團扇恨風高。
煙霏曲霤蜘蛛織，氣襲空階蟋蟀號。
恩重才疏歸計晚，可憐身世一鴻毛。
小桥
作者：宋庠
朝代：宋
体裁：五言律诗

野水危梁渡，凌虚一径横。郑车求代涉，汉棹且专行。濠咏观鱼乐，圯书跪履情。斜阳葭菼岸，鸥鸟为谁惊。
小橋
作者：宋庠
朝代：宋

野水危梁渡，凌虛一徑橫。
鄭車求代涉，漢櫂且專行。
濠詠觀魚樂，圯書跪履情。
斜陽葭菼岸，鷗鳥爲誰驚。
小疾
作者：宋庠
朝代：宋
体裁：五言律诗

旧疹感春阳，岑岑体正尪。双胧便貉睡，一息寄龟肠。味减轑羹釜，心疑照弩觞。药苗行可采，更验太清方。
小疾
作者：宋庠
朝代：宋

舊疹感春陽，岑岑體正尪。
雙朧便貉睡，一息寄龜腸。
味減轑羹釜，心疑照弩觴。
藥苗行可采，更驗太清方。
小疾請告
作者：宋庠
朝代：宋

晝枕高舂體不勤，客來猶復著綸巾。
冒榮初牒無三最，寧是朝家予告人。
小疾请告
作者：宋庠
朝代：宋

昼枕高舂体不勤，客来犹复著纶巾。冒荣初牒无三最，宁是朝家予告人。
小疾请告
作者：宋庠
朝代：宋

昼枕高舂体不勤，客来犹復着纶巾。
冒荣初牒无三最，宁是朝家予告人。
小隐春日
作者：宋庠
朝代：宋

小隐非吾土，幽怀属暮春。人忧原宪病，鬼笑子龙贫。草合看迷路，篁抽欲过邻。俗嘲慵自解，鼷弩惜千钧。
小隠春日
作者：宋庠
朝代：宋

小隠非吾土，幽怀属暮春。
人忧原宪病，鬼笑子龙贫。
草合看迷路，篁抽欲过邻。
俗嘲慵自解，鼷弩惜千钧。
小隠春日
作者：宋庠
朝代：宋

小隠非吾土，幽懷屬暮春。
人憂原憲病，鬼笑子龍貧。
草合看迷路，篁抽欲過鄰。
俗嘲慵自解，鼷弩惜千鈞。
尝假马于亲旧不获因感而成咏
作者：宋庠
朝代：宋
体裁：古风

东方昔借车，尼父尝假盖。一马兹不全，夷涂出如阂。人无托乘宠，朝罕均茵载。策足本乏谋，临风嗟有待。京洛富华厩，权奇出青海。翩翩陌上郎，灭没争星迈。珂音杂鸾响，鞯势动霞綵。东郭独何为，徒行履将败。
屈原
作者：宋庠
朝代：宋

蜜勺琼浆荐羽卮，脩门工祝俨相依。蛾眉杂遝无穷乐，泽上迷魂底不归。司命湘君各有情，九歌愁苦荐新声。如何不救沈江祸，枉解堂中许目成。
屈原·其一
作者：宋庠
朝代：宋

蜜勺琼浆荐羽卮，脩门工祝俨相依。蛾眉杂遝无穷乐，泽上迷魂底不归。
屈原·其一
作者：宋庠
朝代：宋

蜜勺琼浆荐羽巵，修门工祝俨相依。
蛾眉杂沓无穷乐，泽上迷魂底不归。
屈原·其一
作者：宋庠
朝代：宋

蜜勺瓊漿薦羽巵，脩門工祝儼相依。
蛾眉雜遝無窮樂，澤上迷魂底不歸。
屈原·其二
作者：宋庠
朝代：宋
体裁：七言绝句

司命湘君各有情，九歌愁苦荐新声。如何不救沈江祸，枉解堂中许目成。
屈原·其二
作者：宋庠
朝代：宋

司命湘君各有情，九歌愁苦薦新聲。
如何不救沈江禍，枉解堂中許目成。
屏居春日
作者：宋庠
朝代：宋

初服仍从洛涘居，鸣蛙铙吹满前除。
露园柘弹愁逢雀，磻渚璜鈎枉饵鱼。
蜡屐幽怀高下齿，斲轮真想古今书。
汉人尚自嘲频解，犹得凝神守泊如。
屏居春日
作者：宋庠
朝代：宋

初服仍从洛涘居，鸣蛙铙吹满前除。露园柘弹愁逢雀，磻渚璜钩枉饵鱼。蜡屐幽怀高下齿，斲轮真想古今书。汉人尚自嘲频解，犹得凝神守泊如。
屏居春日
作者：宋庠
朝代：宋

初服仍從洛涘居，鳴蛙鐃吹滿前除。
露園柘彈愁逢雀，磻渚璜鈎枉餌魚。
蠟屐幽懷高下齒，斲輪真想古今書。
漢人尚自嘲頻解，猶得凝神守泊如。
屯田任君数以歌诗授余感叹不足因成答赠
作者：宋庠
朝代：宋

绿发仙郎藻思新，就中诗语更通神。清襟逗兴初无滓，綵笔呈华别有春。顾我风期情背俗，感君官职命欺人。汤汤听尽流波曲，终愧衰聋赏未真。
屯田任君数以歌诗授余感嘆不足因成答赠
作者：宋庠
朝代：宋

绿髮仙郎藻思新，就中诗语更通神。
清襟逗兴初无滓，綵笔呈华别有春。
顾我风期情背俗，感君官职命欺人。
汤汤听尽流波曲，终愧衰聋赏未真。
屯田任君數以歌詩授余感嘆不足因成答贈
作者：宋庠
朝代：宋

綠髮仙郎藻思新，就中詩語更通神。
清襟逗興初無滓，綵筆呈華別有春。
顧我風期情背俗，感君官職命欺人。
湯湯聽盡流波曲，終愧衰聾賞未真。
岁晏出沐感事内讼一首
作者：宋庠
朝代：宋

山海有完士，希世无良筹。偶穿东郭履，遂别野人舟。不耻篆刻赋，来肩英俊游。私智甚凫短，尘容若鸱愁。备员太史氏，补属富民侯。姑学了官事，何尝分主忧。日贪斗食利，岁感星躔周。中都富才彦，方驾若龙虬。茂先善史汉，平津治春秋。高文用司马，格五宠虞丘。间阔路逢葛，缤纷人召邹。桑羊兴贾竖，安国出缧囚。汲郑贵交盛，徐陈英藻遒。况乃天下枢，雄雌来九州。衣冠径复道，鼓吹出长楸。席上万钱箸，桥边八列驺。雍容缓鲁玦，意气拂吴钩。咨予良不韪，瓴甓厕珠璆。吹竽昔已滥，在梁今可尤。台阁魏舒被，风霜苏季裘。有志谢轩鹤，无机防海鸥。恭俟杜陵课，诛茅归故畴。
岁晏出沐感事内讼一首
作者：宋庠
朝代：宋

山海有完士，希世无良筹。
偶穿东郭履，遂别野人舟。
不耻篆刻赋，来肩英俊游。
私智甚鳬短，尘容若鸱愁。
备员太史氏，补属富民侯。
姑学了官事，何尝分主忧。
日贪斗食利，岁感星躔周。
中都富才彦，方驾若龙虬。
茂先善史汉，平津治春秋。
高文用司马，格五宠虞丘。
间阔路逢葛，缤纷人召邹。
桑羊兴贾竖，安国出缧囚。
汲郑贵交盛，徐陈英藻遒。
况乃天下枢，雄雌来九州。
衣冠径复道，鼓吹出长楸。
席上万钱箸，桥边八列驺。
雍容缓鲁玦，意气拂吴钩。
咨予良不韪，瓴甓厕珠璆。
吹竽昔已滥，在梁今可尤。
台阁魏舒被，风霜苏季裘。
有志谢轩鹤，无机防海鸥。
恭竢杜陵课，诛茅归故畴。
岁晏城上北眺
作者：宋庠
朝代：宋

万彙竞摇落，临高伤旅魂。
惊飈无定响，寒日有余昏。
路转平台苑，天降覆盎门。
惓惓心未已，曷月报君恩。
岁晏城上北眺
作者：宋庠
朝代：宋

万汇竞摇落，临高伤旅魂。惊飙无定响，寒日有馀昏。路转平台苑，天降覆盎门。惓惓心未已，曷月报君恩。
岁晏思归五首
作者：宋庠
朝代：宋

岁晏坐伊川，孤襟日惘然。无功堪载策，有路即妨贤。宠辱丹心寸，年光素发边。含毫虽踯躅，自欲赋归田。碌碌真邀宠，容容谢致君。短凫生愧胫，狂鹿老思群。急节惊流水，浮名伴薄云。归欤堪击壤，况复值唐勋。昔宠尘三事，今怀念一丘。稻粱争鹜饱，章服裹狙愁。心与蘧非化，年惊赵语偷。欲将知止意，归谢汉恩侯。颍曲多成濑，茨山亦有村。不知荣革履，便欲返衡门。邵圃瓜畴熟，陶庐菊径存。敢言轻宠禄，知退是酬恩。世有功名羡，人将躁静殊。冥鸿专避弋，斗鹖喜捐躯。驾败谁矜巧，山移却信愚。白云无诮我，归意本区区。
岁晏思归五首·其一
作者：宋庠
朝代：宋

岁晏坐伊川，孤襟日惘然。无功堪载策，有路即妨贤。宠辱丹心寸，年光素发边。含毫虽踯躅，自欲赋归田。
岁晏思归五首·其一
作者：宋庠
朝代：宋

岁晏坐伊川，孤襟日惘然。
无功堪载策，有路即妨贤。
宠辱丹心寸，年光素髮边。
含毫虽踯躅，自欲赋归田。
岁晏思归五首·其三
作者：宋庠
朝代：宋
体裁：五言律诗

昔宠尘三事，今怀念一丘。稻粱争鹜饱，章服裹狙愁。心与蘧非化，年惊赵语偷。欲将知止意，归谢汉恩侯。
岁晏思归五首·其二
作者：宋庠
朝代：宋

碌碌真邀宠，容容谢致君。短凫生愧胫，狂鹿老思群。急节惊流水，浮名伴薄云。归欤堪击壤，况复值唐勋。
岁晏思归五首·其二
作者：宋庠
朝代：宋

碌碌真邀宠，容容谢致君。
短鳬生愧胫，狂鹿老思羣。
急节惊流水，浮名伴薄云。
归欤堪击壤，况復值唐勋。
岁晏思归五首·其五
作者：宋庠
朝代：宋
体裁：五言律诗

世有功名羡，人将躁静殊。冥鸿专避弋，斗鹖喜捐躯。驾败谁矜巧，山移却信愚。白云无诮我，归意本区区。
岁晏思归五首·其四
作者：宋庠
朝代：宋
体裁：五言律诗

颍曲多成濑，茨山亦有村。不知荣革履，便欲返衡门。邵圃瓜畴熟，陶庐菊径存。敢言轻宠禄，知退是酬恩。
岁晏感怀寄吴侍郎
作者：宋庠
朝代：宋
体裁：五言律诗

百虑静相寻，萧萧芳岁阴。感君辞剧日，休我冒荣心。历块疲东道，巢枝忆故林。霜毛秋更短，持底受华簪。
岁晚感事
作者：宋庠
朝代：宋

息偃君恩厚，峥嵘岁律迁。若惊曾为宠，见嫉不因贤。白日孤盆外，苍蝇尺璧前。东隅虽已失，忠意尚惓惓。荣路冥烦客，单车寂寞州。野氛连市涨，寒水夹城流。塞上真亡马，江边独信鸥。不知芳岁晚，霜雪上人头。积水千陂会，孤城一角存。鸟乌喧昼霁，蛇虺喜冬温。地夐荒民屋，天高思国门。楚优歌舞拙，何处强持樽。
岁晚感事·其一
作者：宋庠
朝代：宋
体裁：五言律诗

息偃君恩厚，峥嵘岁律迁。若惊曾为宠，见嫉不因贤。白日孤盆外，苍蝇尺璧前。东隅虽已失，忠意尚惓惓。
岁晚感事·其三
作者：宋庠
朝代：宋
体裁：五言律诗

积水千陂会，孤城一角存。鸟乌喧昼霁，蛇虺喜冬温。地夐荒民屋，天高思国门。楚优歌舞拙，何处强持樽。
岁晚感事·其二
作者：宋庠
朝代：宋
体裁：五言律诗

荣路冥烦客，单车寂寞州。野氛连市涨，寒水夹城流。塞上真亡马，江边独信鸥。不知芳岁晚，霜雪上人头。
岁晚许昌城隅登楼作
作者：宋庠
朝代：宋

孤城何巑岏，西北有层构。我来一长眺，正迫岁阴候。严风挫万物，霜雪复交寇。冬日苦易颓，羲车剧驰骤。宵月不相让，空弦映矢彀。潦收陂面阔，木落山骨瘦。生平丘壑心，顾慕独延脰。箕峰紫氛结，颍濑琼波漱。想像逃名夫，幽居翳仙窦。愿言追遐踪，人间谢讥诟。
岁晚许昌城隅登楼作
作者：宋庠
朝代：宋

孤城何巑岏，西北有层构。
我来一长眺，正迫岁阴候。
严风挫万物，霜雪復交寇。
冬日苦易颓，羲车剧驰骤。
宵月不相让，空弦映矢彀。
潦收陂面阔，木落山骨瘦。
生平丘壑心，顾慕独延脰。
箕峰紫氛结，颍濑琼波潄。
想像逃名夫，幽居翳仙窦。
愿言追遐踪，人间谢讥诟。
岁晚饯客南亭二首
作者：宋庠
朝代：宋

偶作津亭饯，还惊岁物非。苍葭无际合，黄叶有声飞。别恨随人远，乡心著酒微。犹欣见山色，纡辔暂忘归。淮壤穷南界，亭皋坐渺然。平窥京口树，斜落海门天。重雾多藏日，寒潮不送船。江山宁有助，私作楚骚怜。
岁晚饯客南亭二首·其一
作者：宋庠
朝代：宋

偶作津亭饯，还惊岁物非。
苍葭无际合，黄叶有声飞。
别恨随人远，乡心着酒微。
犹欣见山色，纡辔暂忘归。
岁晚饯客南亭二首·其一
作者：宋庠
朝代：宋

偶作津亭饯，还惊岁物非。苍葭无际合，黄叶有声飞。别恨随人远，乡心著酒微。犹欣见山色，纡辔暂忘归。
岁晚饯客南亭二首·其二
作者：宋庠
朝代：宋
体裁：五言律诗

淮壤穷南界，亭皋坐渺然。平窥京口树，斜落海门天。重雾多藏日，寒潮不送船。江山宁有助，私作楚骚怜。
岁暮北亭怀子京宛丘二首
作者：宋庠
朝代：宋

岁晏坐孤壁，心驰千里馀。何言共被乐，方叹专城居。野阔江海漫，风高天地虚。愿言逐归鸟，无翼将焉如。摇落江都城，风尘宛丘道。天涯遥相望，离思何草草。回泽腾麇䴥，沧洲叫凫鸨。星岁日云徂，在原叹方浩。
岁暮北亭怀子京宛丘二首·其一
作者：宋庠
朝代：宋

岁晏坐孤壁，心驰千里余。
何言共被乐，方叹专城居。
野阔江海漫，风高天地虚。
愿言逐归鸟，无翼将焉如。
岁暮北亭怀子京宛丘二首·其一
作者：宋庠
朝代：宋

岁晏坐孤壁，心驰千里馀。何言共被乐，方叹专城居。野阔江海漫，风高天地虚。愿言逐归鸟，无翼将焉如。
岁暮北亭怀子京宛丘二首·其二
作者：宋庠
朝代：宋

摇落江都城，风尘宛丘道。天涯遥相望，离思何草草。回泽腾麇䴥，沧洲叫凫鸨。星岁日云徂，在原叹方浩。
岁暮北亭怀子京宛丘二首·其二
作者：宋庠
朝代：宋
体裁：古风

摇落江都城，风尘宛丘道。天涯遥相望，离思何草草。回泽腾麇麚，沧洲叫凫鸨。星岁日云徂，在原叹方浩。
岁暮北亭怀子京宛丘二首·其二
作者：宋庠
朝代：宋

摇落江都城，风尘宛丘道。
天涯遥相望，离思何草草。
迴泽腾麏䴥，沧洲叫鳬鸨。
星岁日云徂，在原叹方浩。
岁暮北楼晚景
作者：宋庠
朝代：宋
体裁：七言绝句

楼上人惊岁律残，鲁郊齐垒有无间。夕阳高鸟知何意，飞尽青冥不肯还。
岁暮答赵奉礼
作者：宋庠
朝代：宋

蜀痟平日掩芳樽，星籥年凋景易奔。天远断芦催序雁，庭空飞雪妒离鹍。颜瓢枉乐堪忧巷，汉履犹思待诏门。月署仙郎多丽唱，苦嗟池草久迷魂。
岁暮答赵奉礼
作者：宋庠
朝代：宋

蜀痟平日掩芳樽，星籥年凋景易奔。
天远断芦催序雁，庭空飞雪妬离鵾。
颜瓢枉乐堪忧巷，汉履犹思待诏门。
月署仙郎多丽唱，苦嗟池草久迷魂。
崇政殿試御試貢士中昃不暇食因私賦
作者：宋庠
朝代：宋

曩聖勤周日，虛懷軫睿思。
方圖天輯命，詎恤食踰時。
坐誡繁機壅，居忘側景疲。
眷賢資德飽，詢善慰調饑。
事帝心還小，康功服更卑。
巍巍七百祚，歸報諒由斯。
崇政殿试御试贡士中昃不暇食因私赋
作者：宋庠
朝代：宋
体裁：五言排律

曩圣勤周日，虚怀轸睿思。方图天辑命，讵恤食踰时。坐诫繁机壅，居忘侧景疲。眷贤资德饱，询善慰调饥。事帝心还小，康功服更卑。巍巍七百祚，归报谅由斯。
左散騎常侍東海徐公
作者：宋庠
朝代：宋

徐公真丈夫，不獨文章伯。
江南兵未解，主憂臣慘戚。
公願紓其難，苦求使上國。
庶獲一言伸，少息苞茅責。
其君驚且歎，執手涕沾臆。
謂言知爾晚，何此忠義激。
天子叱在殿，誚讓雷霆赫。
公亦從容對，曾不渝神色。
仁者必有勇，斯亦古遺直。
書大略其小，我有春秋癖。
所以此詩中，不言公翰墨。
庶警事君心，勉旃希令德。
左散骑常侍东海徐公
作者：宋庠
朝代：宋
体裁：古风

徐公真丈夫，不独文章伯。江南兵未解，主忧臣惨戚。公愿纾其难，苦求使上国。庶获一言伸，少息苞茅责。其君惊且叹，执手涕沾臆。谓言知尔晚，何此忠义激。天子叱在殿，诮让雷霆赫。公亦从容对，曾不渝神色。仁者必有勇，斯亦古遗直。书大略其小，我有春秋癖。所以此诗中，不言公翰墨。庶警事君心，勉旃希令德。
己巳孟春二十六日作
作者：宋庠
朝代：宋

糾纏空驚禍福頻，沈舟未拯更摧輪。
山頭枉是輕廷尉，天上何容著蹇人。
南國祭犧堪畏楚，東門獵犬尚尤秦。
當塗莫竦支離誚，坐受朝家十束薪。
己巳孟春二十六日作
作者：宋庠
朝代：宋

纠缠空惊祸福频，沈舟未拯更摧轮。
山头枉是轻廷尉，天上何容着蹇人。
南国祭牺堪畏楚，东门猎犬尚尤秦。
当涂莫竦支离诮，坐受朝家十束薪。
己巳孟春二十六日作
作者：宋庠
朝代：宋

纠缠空惊祸福频，沈舟未拯更摧轮。山头枉是轻廷尉，天上何容著蹇人。南国祭牺堪畏楚，东门猎犬尚尤秦。当涂莫竦支离诮，坐受朝家十束薪。
己巳岁除夜有感
作者：宋庠
朝代：宋

明晦互推斥，中都芳岁阑。星回迫旧次，籥暖送馀寒。来辰茧有绪，去境环无端。天运故相易，人心那独安。怀此不能寐，揽衣强盘桓。疏恐缓馀带，危惕整尘冠。耿耿烛焰直，凄凄霜气酸。城头陨高木，庭下败丛兰。抚臆累新欷，掩觞沈故欢。况乃蹈世网，虚名争控抟。挟册滥书府，振缨玷王官。东序罗圭瑞，西雍集鹓鸾。昏瞳眩宝肆，短翼厕仙翰。纵尔值藏疾，何容久素餐。泛泛骚客凫，坎坎诗人檀。宁无要路津，所畏在蹒跚。枳棘附骥尾，纬萧戏龙蟠。寄语拙艰者，无俟学邯郸。
己巳岁除夜有感
作者：宋庠
朝代：宋

明晦互推斥，中都芳岁阑。
星迴迫旧次，籥暖送余寒。
来辰茧有绪，去境环无端。
天运故相易，人心那独安。
怀此不能寐，揽衣强盘桓。
疏恐缓余带，危惕整尘冠。
耿耿烛焰直，凄凄霜气酸。
城头陨高木，庭下败丛兰。
抚臆累新欷，掩觞沈故懽。
况乃蹈世网，虚名争控抟。
挟册滥书府，振缨玷王官。
东序罗圭瑞，西雍集鹓鸾。
昏瞳眩宝肆，短翼厕仙翰。
纵尔值藏疾，何容久素餐。
泛泛骚客鳬，坎坎诗人檀。
宁无要路津，所畏在蹒跚。
枳棘附骥尾，纬萧戏龙蟠。
寄语拙艰者，无竢学邯郸。
己巳歲除夜有感
作者：宋庠
朝代：宋

明晦互推斥，中都芳歲闌。
星迴迫舊次，籥暖送餘寒。
來辰繭有緒，去境環無端。
天運故相易，人心那獨安。
懷此不能寐，攬衣强盤桓。
疏恐緩餘带，危惕整塵冠。
耿耿燭焰直，凄凄霜氣酸。
城頭隕高木，庭下敗叢蘭。
撫臆累新欷，掩觴沈故懽。
况乃蹈世網，虛名爭控摶。
挾冊濫書府，振纓玷王官。
東序羅圭瑞，西雍集鵷鸞。
昏瞳眩寶肆，短翼厠仙翰。
縱爾值藏疾，何容久素餐。
泛泛騷客鳬，坎坎詩人檀。
寧無要路津，所畏在蹣跚。
枳棘附驥尾，緯蕭戲龍蟠。
寄語拙艱者，無竢學邯鄲。
干兴诏罢自咏
作者：宋庠
朝代：宋
体裁：七言律诗

忍当昭世卧隆中，西笑无谋始讳穷。鸥散海边渔事废，炙残京口客盘空。乡魂怨晓虚为蝶，头葆悲秋不后蓬。欲把遗编论兴废，诸儒争奈喜嘲雄。
庚午春觀新進士錫宴瓊林苑因書所見
作者：宋庠
朝代：宋

秘苑儀星地，羣英得雋年。
飛緌鯨浦右，供帳斗城偏。
表道槐陰直，凌氛柞影圓。
叢楹開玉宇，華組會瓊筵。
湛湛融君渥，渠渠奬士賢。
銀璫尊右席，綠幘佐雙籩。
飾喜優坊伎，均恩醵禮錢。
沼浮澠酒淥，坻聚舜庖羶。
場迥歌聲合，風迴舞節妍。
柳疑添紺幄，鸚解啄鳴弦。
臣藿心傾日，需雲象在天。
綈囊齎睿什，鈿軸照儒篇。
寶思垂霓爛，歡聲抃岳傳。
珍臺紛蹇産，翠氣浩宛延。
池訝陽烏浴，橋疑漢鵲填。
千夫拔河索，三令奪標船。
帳殿滄波匝，鉤梯複道連。
瑶甍軒鳳羽，雲島壓鼇顛。
犧觡馴靈囿，天麰蔽大田。
江頭拔蘭紫，林下摘櫻鮮。
玉藻初盈沼，神芝欲冒廛。
陽溝連禹洫，陰石駭秦鞭。
冰靜恩魚出，園空瑞鵠旋。
繚垣包井落，別渚上風烟。
金埒爭鑣地，珠翳射雉阡。
去輜雷遠陌，歸袂藻平川。
乍集儲胥外，還經馺娑前。
子雲嗟寂寞，無思狀甘泉。
庚午春观新进士锡宴琼林苑因书所见
作者：宋庠
朝代：宋

秘苑仪星地，羣英得隽年。
飞緌鲸浦右，供帐斗城偏。
表道槐阴直，凌氛柞影圆。
丛楹开玉宇，华组会琼筵。
湛湛融君渥，渠渠奬士贤。
银珰尊右席，绿帻佐双笾。
饰喜优坊伎，均恩醵礼钱。
沼浮渑酒渌，坻聚舜庖羶。
场迥歌声合，风迴舞节妍。
柳疑添绀幄，鹦解啄鸣弦。
臣藿心倾日，需云象在天。
绨囊赍睿什，钿轴照儒篇。
宝思垂霓烂，欢声抃岳传。
珍台纷蹇产，翠气浩宛延。
池讶阳乌浴，桥疑汉鹊填。
千夫拔河索，三令夺标船。
帐殿沧波匝，钩梯复道连。
瑶甍轩凤羽，云岛压鳌颠。
牺觡驯灵囿，天麰蔽大田。
江头拔兰紫，林下摘樱鲜。
玉藻初盈沼，神芝欲冒廛。
阳沟连禹洫，阴石骇秦鞭。
冰静恩鱼出，园空瑞鹄旋。
缭垣包井落，别渚上风烟。
金埒争镳地，珠翳射雉阡。
去辎雷远陌，归袂藻平川。
乍集储胥外，还经馺娑前。
子云嗟寂寞，无思状甘泉。
庚午春观新进士锡宴琼林苑因书所见
作者：宋庠
朝代：宋

秘苑仪星地，群英得隽年。飞緌鲸浦右，供帐斗城偏。表道槐阴直，凌氛柞影圆。丛楹开玉宇，华组会琼筵。湛湛融君渥，渠渠奖士贤。银珰尊右席，绿帻佐双笾。饰喜优坊伎，均恩醵礼钱。沼浮渑酒渌，坻聚舜庖膻。场迥歌声合，风回舞节妍。柳疑添绀幄，鹦解啄鸣弦。臣藿心倾日，需云象在天。绨囊赍睿什，钿轴照儒篇。宝思垂霓烂，欢声抃岳传。珍台纷蹇产，翠气浩宛延。池讶阳乌浴，桥疑汉鹊填。千夫拔河索，三令夺标船。帐殿沧波匝，钩梯复道连。瑶甍轩凤羽，云岛压鳌颠。牺觡驯灵囿，天麰蔽大田。江头拔兰紫，林下摘樱鲜。玉藻初盈沼，神芝欲冒廛。阳沟连禹洫，阴石骇秦鞭。冰静恩鱼出，园空瑞鹄旋。缭垣包井落，别渚上风烟。金埒争镳地，珠翳射雉阡。去辎雷远陌，归袂藻平川。乍集储胥外，还经馺娑前。子云嗟寂寞，无思状甘泉。
府斋岁晏节物感人辄成拙诗二篇上寄昭文相公枢密太尉虽俚调无取亦盍各斐然之义也
作者：宋庠
朝代：宋

晓拂青铜感岁阑，萧萧华发强扶冠。病憎蛇影能为怪，老爱松心不受寒。世务焦头机已息，主恩沦髓报应难。镆铘自跃非吾意，且作洪炉旧物看。处世何尝尽值才，虚名高位自惊猜。千重浪里随流出，百尺竿头试险回。衰鬓不徒欺晓雪，孤心兼欲伴寒灰。嵩阳颍曲风烟接，已仗归云作隐媒。
府斋岁晏节物感人辄成拙诗二篇上寄昭文相公枢密太尉虽俚调无取亦盍各斐然之义也·其一
作者：宋庠
朝代：宋

晓拂青铜感岁阑，萧萧华发强扶冠。病憎蛇影能为怪，老爱松心不受寒。世务焦头机已息，主恩沦髓报应难。镆铘自跃非吾意，且作洪炉旧物看。
府斋岁晏节物感人辄成拙诗二篇上寄昭文相公枢密太尉虽俚调无取亦盍各斐然之义也·其一
作者：宋庠
朝代：宋

晓拂青铜感岁阑，萧萧华髮强扶冠。
病憎蛇影能为怪，老爱松心不受寒。
世务焦头机已息，主恩沦髓报应难。
镆铘自跃非吾意，且作洪鑪旧物看。
府斋岁晏节物感人辄成拙诗二篇上寄昭文相公枢密太尉虽俚调无取亦盍各斐然之义也·其二
作者：宋庠
朝代：宋

处世何尝尽值才，虚名高位自惊猜。
千重浪裏随流出，百尺竿头试险回。
衰鬓不徒欺晓雪，孤心兼欲伴寒灰。
嵩阳颍曲风烟接，已仗归云作隠媒。
府斋岁晏节物感人辄成拙诗二篇上寄昭文相公枢密太尉虽俚调无取亦盍各斐然之义也·其二
作者：宋庠
朝代：宋

处世何尝尽值才，虚名高位自惊猜。千重浪里随流出，百尺竿头试险回。衰鬓不徒欺晓雪，孤心兼欲伴寒灰。嵩阳颍曲风烟接，已仗归云作隐媒。
府斋秋日
作者：宋庠
朝代：宋

卷帷收扇暮凉初，秋意盈襟小疾除。
池面宿烟荷盖老，阶唇漏日竹阴疏。
虚舟触物真无意，高枕论才似有余。
学道知非堪自哂，眼昏方读贝多书。
府斋秋日
作者：宋庠
朝代：宋

卷帷收扇暮凉初，秋意盈襟小疾除。池面宿烟荷盖老，阶唇漏日竹阴疏。虚舟触物真无意，高枕论才似有馀。学道知非堪自哂，眼昏方读贝多书。
府齋歲晏節物感人輒成拙詩二篇上寄昭文相公樞密太尉雖俚調無取亦盍各斐然之義也·其一
作者：宋庠
朝代：宋

曉拂青銅感歲闌，蕭蕭華髮强扶冠。
病憎蛇影能爲怪，老愛松心不受寒。
世務焦頭機已息，主恩淪髓報應難。
鏌鋣自躍非吾意，且作洪鑪舊物看。
府齋歲晏節物感人輒成拙詩二篇上寄昭文相公樞密太尉雖俚調無取亦盍各斐然之義也·其二
作者：宋庠
朝代：宋

處世何嘗盡值才，虛名高位自驚猜。
千重浪裏隨流出，百尺竿頭試險回。
衰鬢不徒欺曉雪，孤心兼欲伴寒灰。
嵩陽潁曲風煙接，已仗歸雲作隠媒。
府齋秋日
作者：宋庠
朝代：宋

卷帷收扇暮凉初，秋意盈襟小疾除。
池面宿煙荷蓋老，階脣漏日竹陰疏。
虛舟觸物真無意，高枕論才似有餘。
學道知非堪自哂，眼昏方讀貝多書。
废书
作者：宋庠
朝代：宋
体裁：五言律诗

断简孔堂坏，遗经汲冢虚。谩求芸辟蠹，先叹鲁成鱼。旧帛愁连盖，亡篇恨蜡车。吾家先训在，楹凿晏生庐。
废园
作者：宋庠
朝代：宋

金谷苍茫旧里存，年年芳草怨王孙。游人慎莫寻荒径，霜露沾衣似泪痕。
废园
作者：宋庠
朝代：宋

金谷苍茫旧里存，年年芳草怨王孙。
游人慎莫寻荒径，霜露霑衣似泪痕。
度支苏员外耆以再续翰林志见遗辄成酬赠
作者：宋庠
朝代：宋

先烈光朝右，英才出庆余。
公卿太丘世，父子马谈书。
首牍标宸藻，联篇叙禁庐。
摛华毛得凤，刊画鲁无鱼。
当备芸籤目，俄光瓮牖居。
汉家求异说，高致掩虞初。
度支苏员外耆以再续翰林志见遗辄成酬赠
作者：宋庠
朝代：宋

先烈光朝右，英才出庆馀。公卿太丘世，父子马谈书。首牍标宸藻，联篇叙禁庐。摛华毛得凤，刊画鲁无鱼。当备芸签目，俄光瓮牖居。汉家求异说，高致掩虞初。
度支蘇員外耆以再續翰林志見遺輒成酬贈
作者：宋庠
朝代：宋

先烈光朝右，英才出慶餘。
公卿太丘世，父子馬談書。
首牘標宸藻，聯篇敘禁廬。
摛華毛得鳳，刊畫魯無魚。
當備芸籤目，俄光甕牖居。
漢家求異說，高致掩虞初。
庭树
作者：宋庠
朝代：宋
体裁：七言绝句

岩曲孤根为底来，婆娑生意画云开。霜繁露重樛枝落，借问于今材不材。
庭樹
作者：宋庠
朝代：宋

巖曲孤根爲底來，婆娑生意畫雲開。
霜繁露重樛枝落，借問于今材不材。
廢園
作者：宋庠
朝代：宋

金谷蒼茫舊里存，年年芳草怨王孫。
游人慎莫尋荒徑，霜露霑衣似淚痕。
廢書
作者：宋庠
朝代：宋

斷簡孔堂壞，遺經汲塚虛。
謾求芸辟蠹，先歎魯成魚。
舊帛愁連蓋，亡篇恨蠟車。
吾家先訓在，楹鑿晏生廬。
建隆寺北池亭
作者：宋庠
朝代：宋

宝刹开初地，沧浪绕故城。芰莲俱野色，凫鸨各秋声。岸阔烟无著，窗虚日易明。归骖谁讶久，正为濯尘缨。
建隆寺北池亭
作者：宋庠
朝代：宋

宝剎开初地，沧浪绕故城。
芰莲俱野色，鳬鸨各秋声。
岸阔烟无着，窗虚日易明。
归骖谁讶久，正为濯尘缨。
建隆寺北池亭
作者：宋庠
朝代：宋

寶剎開初地，滄浪繞故城。
芰蓮俱野色，鳬鴇各秋聲。
岸闊烟無著，窗虛日易明。
歸驂誰訝久，正爲濯塵纓。
待罪书馆无所自效客有以尸素为谑者因成答咏
作者：宋庠
朝代：宋
体裁：七言律诗

本愧虚名类斗箕，更堪华阁玷缨緌。海边不觉飞凫少，天外宁知吓鼠饥。倦客风霜嗟右席，故巢烟雨老南枝。新年定有澄清劾，归守东冈固未迟。
待罪书馆无所自效客有以尸素为谑者因成答咏
作者：宋庠
朝代：宋

本愧虚名类斗箕，更堪华阁玷缨緌。海边不觉飞凫少，天外宁知嚇鼠饥。倦客风霜嗟右席，故巢烟雨老南枝。新年定有澄清劾，归守东冈固未迟。
待罪书馆无所自效客有以尸素为谑者因成答咏
作者：宋庠
朝代：宋

本愧虚名类斗箕，更堪华阁玷缨緌。
海边不觉飞鳬少，天外宁知吓鼠饥。
倦客风霜嗟右席，故巢烟雨老南枝。
新年定有澄清劾，归守东冈固未迟。
待罪書館無所自效客有以尸素爲謔者因成答詠
作者：宋庠
朝代：宋

本愧虛名類斗箕，更堪華閣玷纓緌。
海邊不覺飛鳬少，天外寧知嚇鼠饑。
倦客風霜嗟右席，故巢煙雨老南枝。
新年定有澄清劾，歸守東岡固未遲。
後園新水初滿坐高明臺遠眺
作者：宋庠
朝代：宋

濟渠冰解逗奫淪，花柳兼催近郭春。
城外天形低合野，水邊樓影倒傾人。
趁晴魚意雙游樂，助鬧禽聲百種新。
老倚芳樽從外誚，且將吟嘯代經綸。
後園秋物
作者：宋庠
朝代：宋

秋水清能淺，秋聲斷復尋。
衰荷欹似扇，新菊碎于金。
匏熟猶垂格，藤乾倒附林。
日光寒轉淡，山色遠彌深。
索索羣芳歇，幽幽妙慮沉。
薄言謝病晚，悵望丘中琴。
後池春水初滿
作者：宋庠
朝代：宋

水從雲表濟祠來，春凍初消舊堰開。
岸側淺黄先映柳，石邊新綠便成苔。
就深整頓吳歈槳，因曲安排洛禊杯。
莫道使君無野興，把竿常到月中回。
得充国书报都中葺所居初成辄以自慰作一首寄子京
作者：宋庠
朝代：宋

昔贵三公第，今营一亩居。
聊堪避燥湿，兼欲贮琴书。
兽窟犹思骋，鹪巢不愿余。
长安穷僻地，吾亦爱吾庐。
得充国书报都中葺所居初成辄以自慰作一首寄子京
作者：宋庠
朝代：宋

昔贵三公第，今营一亩居。聊堪避燥湿，兼欲贮琴书。兽窟犹思骋，鹪巢不愿馀。长安穷僻地，吾亦爱吾庐。
得充國書報都中葺所居初成輒以自慰作一首寄子京
作者：宋庠
朝代：宋

昔貴三公第，今營一畝居。
聊堪避燥濕，兼欲貯琴書。
獸窟猶思騁，鷦巢不願餘。
長安窮僻地，吾亦愛吾廬。
得告上冢
作者：宋庠
朝代：宋
体裁：五言律诗

拜墓标唐令，褒亲漏汉恩。永怀凄欲寄，忠训蔼如存。宰树锦城陌，农畴颍曲村。异时裁叙传，容或记皋门。
得告上冢
作者：宋庠
朝代：宋

拜墓標唐令，褒親漏漢恩。
永懷凄欲寄，忠訓藹如存。
宰樹錦城陌，農疇潁曲村。
異時裁敘傳，容或記臯門。
得天經書問
作者：宋庠
朝代：宋

久卧堪憂巷，驚聞不滅書。
高風五柳外，深意八行餘。
努力邀加飯，相逢約下車。
殷勤長跪讀，雙睫費漣如。
得天经书问
作者：宋庠
朝代：宋

久卧堪忧巷，惊闻不灭书。
高风五柳外，深意八行余。
努力邀加饭，相逢约下车。
殷勤长跪读，双睫费涟如。
得天经书问
作者：宋庠
朝代：宋

久卧堪忧巷，惊闻不灭书。高风五柳外，深意八行馀。努力邀加饭，相逢约下车。殷勤长跪读，双睫费涟如。
得許六書
作者：宋庠
朝代：宋

車笠論交夙契深，文麒江海獲歸音。
流光過隙偏驚駟，危睫沾衣不爲琴。
甯扣幾勞歌白石，莊昏猶欲注黄金。
無因一答瑶華問，南國洪喬牘易沈。
得许六书
作者：宋庠
朝代：宋
体裁：七言律诗

车笠论交夙契深，文麒江海获归音。流光过隙偏惊驷，危睫沾衣不为琴。宁扣几劳歌白石，庄昏犹欲注黄金。无因一答瑶华问，南国洪乔牍易沈。
從幸儀鳳閣觀雙竹奏御
作者：宋庠
朝代：宋

曲密叢楹地，檀欒瑞植場。
靈姿紛並秀，圓節儼相當。
聯景知宗茂，同根識幹彊。
翠浮睢苑日，寒待帝園霜。
合響天供籟，分枝玉薦蒼。
即看蕃寶實，儀鳳就徊翔。
從幸化誠殿觀芝草奏御
作者：宋庠
朝代：宋

協氣流羣卉，華芝茂禁庭。
蟺蜎蔽珍搆，囷蠢合祥經。
霞彩滋瓊理，雲葩矗蓋形。
周仁慚道葦，堯德讓階蓂。
被曲宸章爛，傳芳信策青。
從臣叨寓目，歡意浹三靈。
從幸翠芳亭觀橙
作者：宋庠
朝代：宋

祕苑羣芳歇，仙橙瑞實黄。
根非淮枳變，味冠禹苞嘗。
宮掌遥分露，卿雲別護霜。
金垂枝杪重，星隠葉中光。
土效無偏色，天吹不斷香。
臨觀回羽葆，交薦佇瑶觴。
給客誰矜蜀，論都謾記穰。
堯仁均異賜，休氣滿簪裳。
從幸親稼殿觀新秧稻奏御
作者：宋庠
朝代：宋

宸扆尊農扈，滮池入禁廛。
耨區周耜熟，分墢禹溝連。
苒苒香塍色，油油瑞畝煙。
弭災消暴蟘，迎稔嘒鳴蟬。
國佇曾孫稼，天臨近署田。
叨陪凝蹕賞，慚乏夢魚篇。
從幸飛山教場閱武奏御
作者：宋庠
朝代：宋

武節遵時訓，神鑣御素秋。
天風掃閶闔，星氣射旄頭。
士肅先庚令，民歡載路謳。
雷車翻藺石，蝱矢裂熊侯。
旍首疏千隊，金聲勒萬騶。
較能觀樹槊，超力賞亭樓。
爽氣生威武，皇歡入宴羞。
垂紳參注靺，凱樂間鳴球。
雲夢誰夸獵，岐陽枉議蒐。
欲知神武世，七德共凝猷。
從獵晚歸馬上默成奉呈承旨端明王學士
作者：宋庠
朝代：宋

天子乘冬校獵回，鈎陳平野轉瑶魁。
萬蹄未暮先追日，疊鼓非春已作雷。
得儁風毛隨禁仗，犒勤霞液出仙杯。
詞臣定有長楊賦，翰墨能銷幾許才。
忧阕诣台先寄献臣天休二学士
作者：宋庠
朝代：宋

去国三年恨，还台九死余。
凄凉曾釜粟，感咽晏楹书。
鲋勺怀穷辙，鷄栖整故车。
惟当亲益友，叙阔费涟如。
忧阕诣台先寄献臣天休二学士
作者：宋庠
朝代：宋

去国三年恨，还台九死馀。凄凉曾釜粟，感咽晏楹书。鲋勺怀穷辙，鸡栖整故车。惟当亲益友，叙阔费涟如。
忧阕还台次韵和道卿学士终丧归集贤旧职见寄二首
作者：宋庠
朝代：宋

半生多难窜民廛，北阙重来雪履穿。木在沟中宁有间，人从河上更相怜。尘栖绶笥昏馀采，虫食书縢脱故篇。不敢对君重抚臆，孤怀同是一潸然。解籍书林同遇春，茕茕孤影吊穷尘。茂陵久卧添迟思，东观重归有戏宾。争食已惭池鹜饱，忘机更待海鸥亲。懑然末曲何能续，聊志当年并赋人。
忧阕还台次韵和道卿学士终丧归集贤旧职见寄二首·其一
作者：宋庠
朝代：宋

半生多难窜民廛，北阙重来雪履穿。
木在沟中宁有间，人从河上更相怜。
尘栖绶笥昏余采，虫食书縢脱故篇。
不敢对君重抚臆，孤怀同是一潸然。
忧阕还台次韵和道卿学士终丧归集贤旧职见寄二首·其一
作者：宋庠
朝代：宋

半生多难窜民廛，北阙重来雪履穿。木在沟中宁有间，人从河上更相怜。尘栖绶笥昏馀采，虫食书縢脱故篇。不敢对君重抚臆，孤怀同是一潸然。
忧阕还台次韵和道卿学士终丧归集贤旧职见寄二首·其二
作者：宋庠
朝代：宋

解籍书林同遇春，茕茕孤影吊穷尘。茂陵久卧添迟思，东观重归有戏宾。争食已惭池鹜饱，忘机更待海鸥亲。懑然末曲何能续，聊志当年并赋人。
忧阕还台次韵和道卿学士终丧归集贤旧职见寄二首·其二
作者：宋庠
朝代：宋

解籍书林同遇春，茕茕孤影弔穷尘。
茂陵久卧添迟思，东观重归有戏宾。
争食已惭池鹜饱，忘机更待海鸥亲。
懑然末曲何能续，聊志当年并赋人。
念古
作者：宋庠
朝代：宋

賢哉邴曼容，出處知所據。
官餘六百石，輒自移疾去。
富貴非不懷，殆辱亦先慮。
嗟我材下中，叨恩最蕃庶。
堯庭納言職，軒野方明御。
服衮作槐班，曳履南宮署。
雖經斥免誚，尚玷高華處。
徒有守直弦，何能借前箸。
愚甘六馬對，讒恨三物詛。
年來感衰疾，倦鳥思返翥。
抗心望先哲，俯首慚昔譽。
西景尚可收，歸轅未云遽。
儻以人望人，期君或吾恕。
念古
作者：宋庠
朝代：宋

贤哉邴曼容，出处知所据。
官余六百石，辄自移疾去。
富贵非不怀，殆辱亦先虑。
嗟我材下中，叨恩最蕃庶。
尧庭纳言职，轩野方明御。
服衮作槐班，曳履南宫署。
虽经斥免诮，尚玷高华处。
徒有守直弦，何能借前箸。
愚甘六马对，谗恨三物诅。
年来感衰疾，倦鸟思返翥。
抗心望先哲，俯首惭昔誉。
西景尚可收，归辕未云遽。
傥以人望人，期君或吾恕。
念古
作者：宋庠
朝代：宋

贤哉邴曼容，出处知所据。官馀六百石，辄自移疾去。富贵非不怀，殆辱亦先虑。嗟我材下中，叨恩最蕃庶。尧庭纳言职，轩野方明御。服衮作槐班，曳履南宫署。虽经斥免诮，尚玷高华处。徒有守直弦，何能借前箸。愚甘六马对，谗恨三物诅。年来感衰疾，倦鸟思返翥。抗心望先哲，俯首惭昔誉。西景尚可收，归辕未云遽。傥以人望人，期君或吾恕。
念衰二首
作者：宋庠
朝代：宋

劲风吹北林，落叶舞南牖。岁序忽已高，峥嵘薄星斗。大化驱群物，始终迭相授。羲和亦何为，挟日但西走。少壮驰目前，衰颓蹑人后。星星两霜鬓，伴我老成丑。学道苦嗟晚，扪心更馀咎。兹意将奈何，投身就杯酒。衰容览青铜，寒光了无隐。照我颠上毛，星星罕馀鬒。持此将奈何，岁月屡遒尽。少壮罕闻道，下士乃为哂。操绠遽汲深，持矛复夸楯。任重力疾颠，涂穷计方窘。上孤明主恩，下违昔贤准。忧悔从中来，老至非无眹。尚忝麾守尊，居惭政条敏。孤心企寒柏，万境付朝菌。往失奚足追，来戒或堪引。明发丘壑情，予将治归轸。
念衰二首·其一
作者：宋庠
朝代：宋

劲风吹北林，落叶舞南牖。
岁序忽已高，峥嵘薄星斗。
大化驱羣物，始终迭相授。
羲和亦何为，挟日但西走。
少壮驰目前，衰颓蹑人后。
星星两霜鬓，伴我老成丑。
学道苦嗟晚，扪心更余咎。
兹意将奈何，投身就杯酒。
念衰二首·其一
作者：宋庠
朝代：宋

劲风吹北林，落叶舞南牖。岁序忽已高，峥嵘薄星斗。大化驱群物，始终迭相授。羲和亦何为，挟日但西走。少壮驰目前，衰颓蹑人后。星星两霜鬓，伴我老成丑。学道苦嗟晚，扪心更馀咎。兹意将奈何，投身就杯酒。
念衰二首·其一
作者：宋庠
朝代：宋

勁風吹北林，落葉舞南牖。
歲序忽已高，崢嶸薄星斗。
大化驅羣物，始終迭相授。
羲和亦何爲，挾日但西走。
少壯馳目前，衰頹躡人後。
星星兩霜鬢，伴我老成醜。
學道苦嗟晚，捫心更餘咎。
茲意將奈何，投身就杯酒。
念衰二首·其二
作者：宋庠
朝代：宋

衰容覽青銅，寒光了無隠。
照我顛上毛，星星罕餘鬒。
持此將奈何，歲月屢遒盡。
少壯罕聞道，下士乃爲哂。
操綆遽汲深，持矛復夸楯。
任重力疾顛，塗窮計方窘。
上孤明主恩，下違昔賢準。
憂悔從中來，老至非無眹。
尚忝麾守尊，居慚政條敏。
孤心企寒柏，萬境付朝菌。
往失奚足追，來戒或堪引。
明發丘壑情，予將治歸軫。
念衰二首·其二
作者：宋庠
朝代：宋

衰容览青铜，寒光了无隐。照我颠上毛，星星罕馀鬒。持此将奈何，岁月屡遒尽。少壮罕闻道，下士乃为哂。操绠遽汲深，持矛复夸楯。任重力疾颠，涂穷计方窘。上孤明主恩，下违昔贤准。忧悔从中来，老至非无眹。尚忝麾守尊，居惭政条敏。孤心企寒柏，万境付朝菌。往失奚足追，来戒或堪引。明发丘壑情，予将治归轸。
念衰二首·其二
作者：宋庠
朝代：宋

衰容览青铜，寒光了无隠。
照我颠上毛，星星罕余鬒。
持此将奈何，岁月屡遒尽。
少壮罕闻道，下士乃为哂。
操绠遽汲深，持矛復夸楯。
任重力疾颠，涂穷计方窘。
上孤明主恩，下违昔贤准。
忧悔从中来，老至非无眹。
尚忝麾守尊，居惭政条敏。
孤心企寒柏，万境付朝菌。
往失奚足追，来戒或堪引。
明发丘壑情，予将治归轸。
恩忝西掖垣
作者：宋庠
朝代：宋

賢路塵消篋謗殘，蕭蕭衰鬢得生還。
久叨鴟尾三重閣，却趁蛾眉五日班。
傷翼再來仍繞樹，行雲何處不思山。
坐揮拙筆無文甚，正被中郎笑拙艱。
恩忝西掖垣
作者：宋庠
朝代：宋
体裁：七言律诗

贤路尘消箧谤残，萧萧衰鬓得生还。久叨鸱尾三重阁，却趁蛾眉五日班。伤翼再来仍绕树，行云何处不思山。坐挥拙笔无文甚，正被中郎笑拙艰。
惜白发
作者：宋庠
朝代：宋

晓鉴霜毛乱欲飘，感衰怀壮两无聊。渊明雅思真高世，也解嘲人插素标。
惜白髮
作者：宋庠
朝代：宋

晓鑑霜毛乱欲飘，感衰怀壮两无聊。
渊明雅思真高世，也解嘲人插素标。
惜白髮
作者：宋庠
朝代：宋

曉鑑霜毛亂欲飄，感衰懷壯兩無聊。
淵明雅思真高世，也解嘲人插素標。
惠泉
作者：宋庠
朝代：宋
体裁：五言律诗

济物功偏厚，朝宗势不迷。一航容宋苇，六斗异泾泥。润溢呼鱼辙，光分抱瓮畦。宁同南国咏，酌饮变夷齐。
惠泉
作者：宋庠
朝代：宋

濟物功偏厚，朝宗勢不迷。
一航容宋葦，六斗異涇泥。
潤溢呼魚轍，光分抱甕畦。
寧同南國詠，酌飲變夷齊。
感怀寄进士胡肃
作者：宋庠
朝代：宋

离怀何事共凄然，云路无因着祖鞭。
赋苑竹荒沈旧赏，书邮梅老怨残年。
庄魂断处星垂地，楚思摇时水接天。
赵壹穷愁堪自笑，拟将文腹敌囊钱。
感怀寄进士胡肃
作者：宋庠
朝代：宋

离怀何事共凄然，云路无因著祖鞭。赋苑竹荒沈旧赏，书邮梅老怨残年。庄魂断处星垂地，楚思摇时水接天。赵壹穷愁堪自笑，拟将文腹敌囊钱。
感懷寄進士胡肅
作者：宋庠
朝代：宋

離懷何事共凄然，雲路無因著祖鞭。
賦苑竹荒沈舊賞，書郵梅老怨殘年。
莊魂斷處星垂地，楚思摇時水接天。
趙壹窮愁堪自笑，擬將文腹敵囊錢。
感秋二首
作者：宋庠
朝代：宋

夕轩疏雨罢，物物为秋惊。病叶先风落，寒蝉趁候鸣。西飞愁燕急，左界恨河倾。借问三江客，鲈鱼底有情。岁事催人事，荣心伴客心。鸾骖收画扇，螳臂感瑶琴。夕露繁将滴，朝云薄亦阴。金貂寓直省，潘兴转难任。
感秋二首·其一
作者：宋庠
朝代：宋

夕軒疏雨罷，物物爲秋驚。
病葉先風落，寒蟬趁候鳴。
西飛愁燕急，左界恨河傾。
借問三江客，鱸魚底有情。
感秋二首·其一
作者：宋庠
朝代：宋
体裁：五言律诗

夕轩疏雨罢，物物为秋惊。病叶先风落，寒蝉趁候鸣。西飞愁燕急，左界恨河倾。借问三江客，鲈鱼底有情。
感秋二首·其二
作者：宋庠
朝代：宋
体裁：五言律诗

岁事催人事，荣心伴客心。鸾骖收画扇，螳臂感瑶琴。夕露繁将滴，朝云薄亦阴。金貂寓直省，潘兴转难任。
感秋二首·其二
作者：宋庠
朝代：宋

歲事催人事，榮心伴客心。
鸞驂收畫扇，螳臂感瑶琴。
夕露繁將滴，朝雲薄亦陰。
金貂寓直省，潘興轉難任。
感花
作者：宋庠
朝代：宋

前日來攀小園樹，枝頭蓓蕾無萬數。
今朝置酒來賞花，已有殘英伴飛絮。
春花如此將奈何，白日雖遲終不住。
鶑歌蝶舞兩矜春，見我長嗟亦飛去。
感花
作者：宋庠
朝代：宋

前日来攀小园树，枝头蓓蕾无万数。今朝置酒来赏花，已有残英伴飞絮。春花如此将奈何，白日虽迟终不住。莺歌蝶舞两矜春，见我长嗟亦飞去。
感花
作者：宋庠
朝代：宋

前日来攀小园树，枝头蓓蕾无万数。
今朝置酒来赏花，已有残英伴飞絮。
春花如此将奈何，白日虽迟终不住。
鶑歌蝶舞两矜春，见我长嗟亦飞去。
憂闋詣臺先寄獻臣天休二學士
作者：宋庠
朝代：宋

去國三年恨，還臺九死餘。
凄凉曾釜粟，感咽晏楹書。
鮒勺懷窮轍，鷄棲整故車。
惟當親益友，敘闊費漣如。
憂闋還臺次韵和道卿學士終喪歸集賢舊職見寄二首·其一
作者：宋庠
朝代：宋

半生多難竄民廛，北闕重來雪履穿。
木在溝中寧有間，人從河上更相憐。
塵棲綬笥昏餘采，蟲食書縢脫故篇。
不敢對君重撫臆，孤懷同是一潸然。
憂闋還臺次韵和道卿學士終喪歸集賢舊職見寄二首·其二
作者：宋庠
朝代：宋

解籍書林同遇春，煢煢孤影弔窮塵。
茂陵久卧添遲思，東觀重歸有戲賓。
爭食已慚池鶩飽，忘機更待海鷗親。
懣然末曲何能續，聊誌當年並賦人。
招希元对奕
作者：宋庠
朝代：宋
体裁：七言绝句

咒木成卢非我事，赌牛探炙亦何缘。乘閒欲数纹楸路，借问何如葛稚川。
招希元對奕
作者：宋庠
朝代：宋

咒木成盧非我事，賭牛探炙亦何緣。
乘閒欲數紋楸路，借問何如葛稚川。
掖門待漏
作者：宋庠
朝代：宋

曉陌千槐落，嚴扉萬蓋留。
浮雲低觀闕，殘漏急章溝。
斗柄遥臨殿，參旗側映樓。
如何軒上鶴，獨憶海天秋。
掖门待漏
作者：宋庠
朝代：宋
体裁：五言律诗

晓陌千槐落，严扉万盖留。浮云低观阙，残漏急章沟。斗柄遥临殿，参旗侧映楼。如何轩上鹤，独忆海天秋。
提刑张司封同年垂访别郡以诗为谢
作者：宋庠
朝代：宋
体裁：七言律诗

天圣光华第二春，与君同日脱凡鳞。何知素领分符地，却见青云共榜人。千重使移行府重，一觞欢伯故俦亲。言诗击节兼风义，且欲因声附翠珉。
提刑張司封同年垂訪別郡以詩爲謝
作者：宋庠
朝代：宋

天聖光華第二春，與君同日脫凡鱗。
何知素領分符地，却見青雲共榜人。
千重使移行府重，一觴歡伯故儔親。
言詩擊節兼風義，且欲因聲附翠珉。
摄祀出城过西苑马上作
作者：宋庠
朝代：宋
体裁：五言律诗

斗柄仙城晓，龙鳞下隰通。三竿眺羲驭，十里过商中。水藉天容碧，尘依驿辙红。喜闻何力语，应为乐秋丰。
擢第南归道中早发
作者：宋庠
朝代：宋
体裁：七言绝句

紫汉回天斗柄横，萧萧羸马困遄征。南归昼绣恩偏厚，应有乡人笑夜行。
擢第南歸道中早發
作者：宋庠
朝代：宋

紫漢回天斗柄橫，蕭蕭羸馬困遄征。
南歸晝繡恩偏厚，應有鄉人笑夜行。
攝祀出城過西苑馬上作
作者：宋庠
朝代：宋

斗柄仙城曉，龍鱗下隰通。
三竿眺羲馭，十里過商中。
水藉天容碧，塵依驛轍紅。
喜聞何力語，應爲樂秋豐。
故岁东园植竹喜今春方芳
作者：宋庠
朝代：宋
体裁：五言律诗

几日霜根地，新年绿玉阴。春来虽换叶，寒去转虚心。乳节烟膏腻，空梢夕籁沈。何时殊实老，留遗九苞禽。
故歲東園植竹喜今春方芳
作者：宋庠
朝代：宋

幾日霜根地，新年綠玉陰。
春來雖換葉，寒去轉虛心。
乳節烟膏膩，空梢夕籟沈。
何時殊實老，留遺九苞禽。
故池
作者：宋庠
朝代：宋
体裁：七言绝句

几曲春渊逗碧塘，翚檐沙版照波光。多年不浴荀池凤，戏鹜时时下夕阳。
故池
作者：宋庠
朝代：宋

幾曲春淵逗碧塘，翬檐沙版照波光。
多年不浴荀池鳳，戲鶩時時下夕陽。
故相国沂公建设学官实宠兹土近闻生徒寖盛姑复慰怀因成拙诗一章奉呈州学官因以勉导来者
作者：宋庠
朝代：宋

旧学开宏构，斯文耸奥区。由来汉丞相，善教鲁诸儒。自昔升堂训，于今避席趋。照函经满帙，绘壁礼成图。集讲占庭鳣，怀贤咏谷驹。道存终拾芥，声滥或逃竽。一篑宜无止，连城莫自沽。育材真孟乐，希圣乃颜徒。寸晷堪轻璧，繁英慎夺朱。雾蒸还作市，风至即名雩。晓圃林如泮，春郊水是洙。从兹弦诵地，不复叹榛芜。
故相国沂公建设学官实宠兹土近闻生徒寖盛姑復慰怀因成拙诗一章奉呈州学官因以勉导来者
作者：宋庠
朝代：宋

旧学开宏构，斯文耸奥区。
由来汉丞相，善教鲁诸儒。
自昔升堂训，于今避席趋。
照函经满帙，绘壁礼成图。
集讲占庭鳣，怀贤咏谷驹。
道存终拾芥，声滥或逃竽。
一篑宜无止，连城莫自沽。
育材真孟乐，希圣乃颜徒。
寸晷堪轻璧，繁英慎夺朱。
雾蒸还作市，风至即名雩。
晓圃林如泮，春郊水是洙。
从兹弦诵地，不復叹榛芜。
故相國沂公建設學官實寵茲土近聞生徒寖盛姑復慰懷因成拙詩一章奉呈州學官因以勉導來者
作者：宋庠
朝代：宋

舊學開宏構，斯文聳奧區。
由來漢丞相，善教魯諸儒。
自昔升堂訓，于今避席趨。
照函經滿帙，繪壁禮成圖。
集講占庭鱣，懷賢詠谷駒。
道存終拾芥，聲濫或逃竽。
一簣宜無止，連城莫自沽。
育材真孟樂，希聖乃顔徒。
寸晷堪輕璧，繁英慎奪朱。
霧蒸還作市，風至即名雩。
曉圃林如泮，春郊水是洙。
從茲弦誦地，不復歎榛蕪。
斋中焚香宴坐
作者：宋庠
朝代：宋

耳界千声外，炉熏一室中。
妙心那有住，真意本无空。
香饭凝盂白，天花蔽席红。
閒观色身相，方信幻人工。
斋中焚香宴坐
作者：宋庠
朝代：宋

耳界千声外，炉薰一室中。妙心那有住，真意本无空。香饭凝盂白，天花蔽席红。閒观色身相，方信幻人工。
斋中读书
作者：宋庠
朝代：宋
体裁：七言绝句

藤箧纷披拥蠹筠，日开黄卷代谈宾。一经皓首心非悔，枉是无言对斲轮。
斋居有感
作者：宋庠
朝代：宋

气逐熏絃动，春随毕雨残。
蠹桃欹废井，新李碍游冠。
处晦垂辕骥，干时上坂丸。
无人怜仲叔，平日忆猪肝。
斋居有感
作者：宋庠
朝代：宋

气逐薰弦动，春随毕雨残。蠹桃攲废井，新李碍游冠。处晦垂辕骥，干时上坂丸。无人怜仲叔，平日忆猪肝。
斗鸡
作者：宋庠
朝代：宋
体裁：五言律诗

对垒毰毸地，双惊灭玉尘。长鸣非后郭，利嘴欲专秦。鸱领聊延敌，鹰扬愿杀身。君恩定多少，引距即随人。
新岁雪霁到西湖作三首
作者：宋庠
朝代：宋

新年城曲坐溪台，密霰初收晚冻开。无限禽声兼柳意，欲催春色过湖来。水华烟态压回汀，客至无情亦有情。芳草不须缘短梦，一番新绿满塘生。閒拂苔矶弄钓轮，幽怀先赏潩滩春。沙鸥似未知余意，惊舞时时错避人。
新岁雪霁到西湖作三首·其一
作者：宋庠
朝代：宋
体裁：七言绝句

新年城曲坐溪台，密霰初收晚冻开。无限禽声兼柳意，欲催春色过湖来。
新岁雪霁到西湖作三首·其三
作者：宋庠
朝代：宋
体裁：七言绝句

閒拂苔矶弄钓轮，幽怀先赏潩滩春。沙鸥似未知余意，惊舞时时错避人。
新岁雪霁到西湖作三首·其二
作者：宋庠
朝代：宋
体裁：七言绝句

水华烟态压回汀，客至无情亦有情。芳草不须缘短梦，一番新绿满塘生。
新年謝故人惠建茗
作者：宋庠
朝代：宋

春筥收英得幾叢，小團珍串刻閩工。
甘踰寶屑非關露，快入煩襟不爲風。
左䥶沸香殊有韵，越瓷涵綠更疑空。
從來酪茗嘲傖鬼，莫枉奴名立異同。
新年谢故人惠建茗
作者：宋庠
朝代：宋
体裁：七言律诗

春筥收英得几丛，小团珍串刻闽工。甘踰宝屑非关露，快入烦襟不为风。左䥶沸香殊有韵，越瓷涵绿更疑空。从来酪茗嘲伧鬼，莫枉奴名立异同。
新春雪霁坐郡圃池上二首
作者：宋庠
朝代：宋

铃斋西北小池台，漠漠年光病眼开。水面绿深知冻解，柳梢黄浅觉春来。啁啾野雀遗寒毳，拨剌潜鱼露戏鳃。物物恼人俱入咏，使君争奈乏天才。溪上危堂堂下桥，腊馀春意卷寒飙。烟催树色全疑染，暖逼禽声自学调。封径老苔翻败锦，抱城空水皱轻绡。茨山小隐归心动，坐想琼芝几陇苗。
新春雪霁坐郡圃池上二首·其一
作者：宋庠
朝代：宋
体裁：七言律诗

铃斋西北小池台，漠漠年光病眼开。水面绿深知冻解，柳梢黄浅觉春来。啁啾野雀遗寒毳，拨剌潜鱼露戏鳃。物物恼人俱入咏，使君争奈乏天才。
新春雪霁坐郡圃池上二首·其二
作者：宋庠
朝代：宋

溪上危堂堂下桥，腊余春意卷寒飈。
烟催树色全疑染，暖逼禽声自学调。
封径老苔翻败锦，抱城空水皱轻绡。
茨山小隠归心动，坐想琼芝几陇苗。
新春雪霁坐郡圃池上二首·其二
作者：宋庠
朝代：宋

溪上危堂堂下桥，腊馀春意卷寒飙。烟催树色全疑染，暖逼禽声自学调。封径老苔翻败锦，抱城空水皱轻绡。茨山小隐归心动，坐想琼芝几陇苗。
新春雪霽坐郡圃池上二首·其一
作者：宋庠
朝代：宋

鈴齋西北小池臺，漠漠年光病眼開。
水面綠深知凍解，柳梢黄淺覺春來。
啁啾野雀遺寒毳，撥剌潜魚露戲鰓。
物物惱人俱入詠，使君爭奈乏天才。
新春雪霽坐郡圃池上二首·其二
作者：宋庠
朝代：宋

溪上危堂堂下橋，臘餘春意卷寒飈。
煙催樹色全疑染，暖逼禽聲自學調。
封徑老苔翻敗錦，抱城空水皺輕綃。
茨山小隠歸心動，坐想瓊芝幾隴苗。
新晴
作者：宋庠
朝代：宋

夕雾休残雨，霏霞侧半轮。
溪河虽早夏，陇麦尚余春。
灰月收全晕，泥龙落故鳞。
高花树端湿，芳篠箨梢新。
雷去壶犹电，风来扇未尘。
横琴聊坐啸，何必垫游巾。
新晴
作者：宋庠
朝代：宋

夕雾休残雨，霏霞侧半轮。溪河虽早夏，陇麦尚馀春。灰月收全晕，泥龙落故鳞。高花树端湿，芳筱箨梢新。雷去壶犹电，风来扇未尘。横琴聊坐啸，何必垫游巾。
新晴
作者：宋庠
朝代：宋

夕霧休殘雨，霏霞側半輪。
溪河雖早夏，隴麥尚餘春。
灰月收全暈，泥龍落故鱗。
高花樹端濕，芳篠籜梢新。
雷去壺猶電，風來扇未塵。
橫琴聊坐嘯，何必墊游巾。
新晴
作者：宋庠
朝代：宋
体裁：七言律诗

清明初过雨初收，春意重因霁景留。风定草烟还压野，云开山色始归楼。邙阴高树藏低岭，河曲新波没故洲。点检丛花犹半在，应须秉烛为君游。
新晴
作者：宋庠
朝代：宋

清明初過雨初收，春意重因霽景留。
風定草煙還壓野，雲開山色始歸樓。
邙陰高樹藏低嶺，河曲新波沒故洲。
點檢叢花猶半在，應須秉燭爲君游。
新月
作者：宋庠
朝代：宋
体裁：五言律诗

稍傍夕楼明，娟娟底有情。眉纤斗蛾出，钩曲误鱼惊。欲暗犹衔岫，将斜更上楹。刀头君自晚，莫枉桂初生。
新月
作者：宋庠
朝代：宋

稍傍夕樓明，娟娟底有情。
眉纖鬭蛾出，鉤曲誤魚驚。
欲暗猶銜岫，將斜更上楹。
刀頭君自晚，莫枉桂初生。
新歲雪霽到西湖作三首·其一
作者：宋庠
朝代：宋

新年城曲坐溪臺，密霰初收晚凍開。
無限禽聲兼柳意，欲催春色過湖來。
新歲雪霽到西湖作三首·其三
作者：宋庠
朝代：宋

閒拂苔磯弄釣輪，幽懷先賞潩灘春。
沙鷗似未知余意，驚舞時時錯避人。
新歲雪霽到西湖作三首·其二
作者：宋庠
朝代：宋

水華烟態壓回汀，客至無情亦有情。
芳草不須緣短夢，一番新綠滿塘生。
无题
作者：宋庠
朝代：宋

西峙东流意欲分，紫箫呼凤隔烟闻。
书因屡答机无素，梦为频惊峡费云。
羽帐枕寒晨未转，玉楼衣冷夜还熏。
琴乌一曲何曾听，七十鸳鸯失旧羣。
无题
作者：宋庠
朝代：宋

西峙东流意欲分，紫箫呼凤隔烟闻。书因屡答机无素，梦为频惊峡费云。羽帐枕寒晨未转，玉楼衣冷夜还薰。琴乌一曲何曾听，七十鸳鸯失旧群。
早春北亭見城隅荒寂
作者：宋庠
朝代：宋

荒城樓堞少，野色徧高低。
蔓草無名綠，幽禽取意啼。
天形岡樹北，日脚嶺雲西。
不覺凝笳動，春風引夕鼙。
早春北亭见城隅荒寂
作者：宋庠
朝代：宋

荒城楼堞少，野色徧高低。
蔓草无名绿，幽禽取意啼。
天形冈树北，日脚岭云西。
不觉凝笳动，春风引夕鼙。
早春北亭见城隅荒寂
作者：宋庠
朝代：宋

荒城楼堞少，野色遍高低。蔓草无名绿，幽禽取意啼。天形冈树北，日脚岭云西。不觉凝笳动，春风引夕鼙。
早春雪后见辛夷初发
作者：宋庠
朝代：宋
体裁：五言律诗

冒霰初分叶，惊春已作花。鲜于紫艾绶，殷过赤城霞。破蓓香囊小，衔趺彩笔斜。骚人虽丽思，忍作桂旗车。
早春雪後見辛夷初發
作者：宋庠
朝代：宋

冒霰初分葉，驚春已作花。
鮮于紫艾綬，殷過赤城霞。
破蓓香囊小，銜趺彩筆斜。
騷人雖麗思，忍作桂旗車。
早渡洛水見流澌盡解春意感人馬上偶成戲詠二首·其一
作者：宋庠
朝代：宋

春色東來不待招，烟光已過洛陽橋。
如何解盡人間凍，鬢畔霜華轉不消。
早渡洛水見流澌盡解春意感人馬上偶成戲詠二首·其二
作者：宋庠
朝代：宋

洛浦冰消潤韈塵，野禽何處不呼春。
柳梢弄色花條軟，已似遥嗤白首人。
早渡洛水见流澌尽解春意感人马上偶成戏咏二首
作者：宋庠
朝代：宋

春色东来不待招，烟光已过洛阳桥。如何解尽人间冻，鬓畔霜华转不消。洛浦冰消润袜尘，野禽何处不呼春。柳梢弄色花条软，已似遥嗤白首人。
早渡洛水见流澌尽解春意感人马上偶成戏咏二首·其一
作者：宋庠
朝代：宋
体裁：七言绝句

春色东来不待招，烟光已过洛阳桥。如何解尽人间冻，鬓畔霜华转不消。
早渡洛水见流澌尽解春意感人马上偶成戏咏二首·其二
作者：宋庠
朝代：宋

洛浦冰消润袜尘，野禽何处不呼春。柳梢弄色花条软，已似遥嗤白首人。
早渡洛水见流澌尽解春意感人马上偶成戏咏二首·其二
作者：宋庠
朝代：宋

洛浦冰消润韈尘，野禽何处不呼春。
柳梢弄色花条软，已似遥嗤白首人。
早謁
作者：宋庠
朝代：宋

匹馬中衢類斷蓬，疏星殘月共寒空。
漢家未給千門鑰，弛鐙牆陰避憲驄。
早谒
作者：宋庠
朝代：宋
体裁：七言绝句

匹马中衢类断蓬，疏星残月共寒空。汉家未给千门钥，弛镫墙阴避宪骢。
时余不得预会戏成二韵
作者：宋庠
朝代：宋
体裁：七言绝句

笔阵谈锋醉幕天，遥知三俊共周旋。据鞍旧将曾销髀，不得行间左执鞭。
时贤多以不才诮我因自咏
作者：宋庠
朝代：宋
体裁：五言律诗

我本无心士，终非济世才。虚舟人莫怒，疑虎石曾开。蚊负愁山重，葵倾喜日来。欲将嘲强解，真意转悠哉。
明堂大飨庆成奏御
作者：宋庠
朝代：宋
体裁：五言排律

盛节严周配，宏模轶汉仪。还因大庭敞，就展合宫祠。揆序乘霜籥，涓辰袭宝龟。重檐开䆗窱，缀牖列参差。苍邸尊圆覆，嘉牲接厚祇。五精均帝飨，三圣侑灵嬉。备物先昭德，长言各奏诗。美光浮羽戚，休气冒尊彝。虚次天弥健，还衡斗辄随。礼成无坠典，神醉答繁釐。解作初占雨，恩浓遂浃肌。欢心偕岳抃，赦驿与星驰。载瑞催麟笔，包锋促虎皮。具臣何以报，拜首百工熙。
明堂大饗慶成奏御
作者：宋庠
朝代：宋

盛節嚴周配，宏模軼漢儀。
還因大庭敞，就展合宮祠。
揆序乘霜籥，涓辰襲寶龜。
重檐開䆗窱，綴牖列參差。
蒼邸尊圓覆，嘉牲接厚祇。
五精均帝饗，三聖侑靈嬉。
備物先昭德，長言各奏詩。
美光浮羽戚，休氣冒尊彝。
虛次天彌健，還衡斗輒隨。
禮成無墜典，神醉答繁釐。
解作初占雨，恩濃遂浹肌。
歡心偕岳抃，赦驛與星馳。
載瑞催麟筆，包鋒促虎皮。
具臣何以報，拜首百工熙。
明堂宿斋赐贡茶珍果上樽御膳
作者：宋庠
朝代：宋
体裁：七言律诗

太寝陪祠宿斗城，宠颁通夕助斋明。吴包瑞果金衣润，闽焙春团宝月盈。满腹鸱幐催御酒，溢杯羊䘓识君羹。甘滋饱德殊无寐，坐数章沟肃唱声。
明堂宿齋賜貢茶珍果上樽御膳
作者：宋庠
朝代：宋

太寢陪祠宿斗城，寵頒通夕助齋明。
吳包瑞果金衣潤，閩焙春團寶月盈。
滿腹鴟幐催御酒，溢杯羊䘓識君羹。
甘滋飽德殊無寐，坐數章溝肅唱聲。
昔叹
作者：宋庠
朝代：宋

昔叹桴乘海，今悲涧隐松。连城轻伪璧，画室畏真龙。静胜将生白，机亡耻合踪。谁谈龟手术，洴澼换吴封。
昔叹
作者：宋庠
朝代：宋

昔叹桴乘海，今悲涧隠松。
连城轻僞璧，画室畏真龙。
静胜将生白，机亡耻合踪。
谁谈龟手术，洴澼换吴封。
昔歎
作者：宋庠
朝代：宋

昔歎桴乘海，今悲澗隠松。
連城輕僞璧，畫室畏真龍。
靜勝將生白，機亡恥合蹤。
誰談龜手術，洴澼換吳封。
春夕
作者：宋庠
朝代：宋

暝色蔽孤斋，空轩向夕开。花低应露下，月暗觉云来。烛牖轻蛾聚，风枝倦鸟猜。无言聊隐几，万境一灵台。
春夕
作者：宋庠
朝代：宋

暝色蔽孤斋，空轩向夕开。
花低应露下，月暗觉云来。
烛牖轻蛾聚，风枝倦鸟猜。
无言聊隠几，万境一灵台。
春夕
作者：宋庠
朝代：宋

暝色蔽孤齋，空軒向夕開。
花低應露下，月暗覺雲來。
燭牖輕蛾聚，風枝倦鳥猜。
無言聊隠几，萬境一靈臺。
春夕聞雁
作者：宋庠
朝代：宋

春夕坐神臯，天長北雁號。
來思繫書足，去羨順風毛。
瑞鵠天淵暖，啼烏禁樹高。
夫君自江海，避弋莫爲勞。
春夕闻雁
作者：宋庠
朝代：宋

春夕坐神皋，天长北雁号。来思系书足，去羡顺风毛。瑞鹄天渊暖，啼乌禁树高。夫君自江海，避弋莫为劳。
春夕闻雁
作者：宋庠
朝代：宋

春夕坐神皋，天长北雁号。
来思繫书足，去羡顺风毛。
瑞鹄天渊暖，啼乌禁树高。
夫君自江海，避弋莫为劳。
春季开无畏灵塔祈雨至夏初霶洽
作者：宋庠
朝代：宋
体裁：七言律诗

春晦西峰雁塔开，香云清梵彻昭回。初疑咒钵降龙出，终似军持注水来。百谷根茎流慧润，四郊氛祲卷旸灾。守臣无状均灵贶，如验元非赞燮才。
春季開無畏靈塔祈雨至夏初霶洽
作者：宋庠
朝代：宋

春晦西峰雁塔開，香雲清梵徹昭回。
初疑咒鉢降龍出，終似軍持注水來。
百穀根莖流慧潤，四郊氛祲卷暘災。
守臣無狀均靈貺，如驗元非贊燮才。
春日会连舜宾别墅
作者：宋庠
朝代：宋
体裁：七言绝句

枌榆乡社转春蹊，坐荫芳林日欲西。触袖野花多自舞，避人幽鸟不成啼。
春日會連舜賓別墅
作者：宋庠
朝代：宋

枌榆鄉社轉春蹊，坐蔭芳林日欲西。
觸袖野花多自舞，避人幽鳥不成啼。
春日楼上有寄
作者：宋庠
朝代：宋
体裁：七言律诗

云叶西来拂画楼，江南何处不汀洲。三春草绿王孙路，万海梅残陇使邮。落照窗扉尘作马，黄昏帘幕月成钩。张衡藻思能多少，玉案貂襜各自愁。
春日樓上有寄
作者：宋庠
朝代：宋

雲葉西來拂畫樓，江南何處不汀洲。
三春草綠王孫路，萬海梅殘隴使郵。
落照窗扉塵作馬，黄昏簾幕月成鉤。
張衡藻思能多少，玉案貂襜各自愁。
春晚坐建隆寺北池亭上
作者：宋庠
朝代：宋
体裁：七言绝句

城外东风卷落花，更临春水惜年华。单车刺史无铙吹，叫杀荒池两部蛙。
春晚坐建隆寺北池亭上
作者：宋庠
朝代：宋

城外東風卷落花，更臨春水惜年華。
單車刺史無鐃吹，叫殺荒池兩部蛙。
春晚残花满地
作者：宋庠
朝代：宋
体裁：七言绝句

晼晚千花已自稀，狂风犹欲挫芳菲。王昌近在墙东住，可惜残红取次飞。
春晚殘花滿地
作者：宋庠
朝代：宋

晼晚千花已自稀，狂風猶欲挫芳菲。
王昌近在牆東住，可惜殘紅取次飛。
春晚独游沂公园
作者：宋庠
朝代：宋
体裁：七言律诗

几曲鸣溪抱啸台，阴阴野气压浮埃。林间幽鸟自相语，水上落花何处来。逃相故畦无废汲，封侯修竹是元栽。三川病尹妨贤久，终卜邻扉养不才。
春晚獨遊沂公園
作者：宋庠
朝代：宋

幾曲鳴溪抱嘯臺，陰陰野氣壓浮埃。
林間幽鳥自相語，水上落花何處來。
逃相故畦無廢汲，封侯修竹是元栽。
三川病尹妨賢久，終卜鄰扉養不才。
春晦
作者：宋庠
朝代：宋

晓雨廉纤仅压尘，落花长草小平津。十千酒美空留客，九十春归不恋人。有恨刚肠随指绕，无情华发扑头新。凭谁与射踆乌翼，免向西嵫送日轮。
春晦
作者：宋庠
朝代：宋

晓雨廉纤仅压尘，落花长草小平津。
十千酒美空留客，九十春归不恋人。
有恨刚肠随指绕，无情华髮扑头新。
凭谁与射踆乌翼，免向西嵫送日轮。
春晦
作者：宋庠
朝代：宋

曉雨廉纖僅壓塵，落花長草小平津。
十千酒美空留客，九十春歸不戀人。
有恨剛腸隨指繞，無情華髮撲頭新。
憑誰與射踆烏翼，免向西嵫送日輪。
春晦寓目
作者：宋庠
朝代：宋

春序倏云晚，高台芳意多。
花成风地缬，鸟作暝林歌。
树气熏繁幄，池纹迭细波。
夹城归骑散，烟絮徧铜驼。
春晦寓目
作者：宋庠
朝代：宋

春序倏云晚，高臺芳意多。
花成風地纈，鳥作暝林歌。
樹氣薰繁幄，池紋疊細波。
夾城歸騎散，煙絮徧銅駝。
春晦小雨
作者：宋庠
朝代：宋

節晦春蕪歇，天高暮雨空。
輕雷遥應電，斜日倒成虹。
陰綠苔浮水，幽光蕙轉風。
何須俗士駕，三徑有蒿蓬。
春晦小雨
作者：宋庠
朝代：宋
体裁：五言律诗

节晦春芜歇，天高暮雨空。轻雷遥应电，斜日倒成虹。阴绿苔浮水，幽光蕙转风。何须俗士驾，三径有蒿蓬。
春渚
作者：宋庠
朝代：宋

溪上照奫沦，吾缨此濯尘。风清琴籁细，波浸沼毛春。处裔蛟何待，鸣雍鹭自驯。直钩聊适兴，底处饵文鳞。
春渚
作者：宋庠
朝代：宋

溪上照奫沦，吾缨此濯尘。
风清琴籁细，波浸沼毛春。
处裔蛟何待，鸣雝鹭自驯。
直钩聊适兴，底处饵文鳞。
春渚
作者：宋庠
朝代：宋

溪上照奫淪，吾纓此濯塵。
風清琴籟細，波浸沼毛春。
處裔蛟何待，鳴雝鷺自馴。
直鉤聊適興，底處餌文鱗。
春社日置酒示客
作者：宋庠
朝代：宋

欣欣春色上高台，一雨关河宿雾开。洛浦宓妃鸿已去，汉家皇后燕初来。山炉馥郁熏歌扇，锦瑟丁宁侑客杯。秉烛寻芳君莫倦，欢游才散便徘徊。
春社日置酒示客
作者：宋庠
朝代：宋

欣欣春色上高台，一雨关河宿雾开。
洛浦宓妃鸿已去，汉家皇后燕初来。
山炉馥郁熏歌扇，锦瑟丁宁侑客杯。
秉烛寻芳君莫倦，欢游纔散便徘徊。
春社日置酒示客
作者：宋庠
朝代：宋

欣欣春色上高臺，一雨關河宿霧開。
洛浦宓妃鴻已去，漢家皇后燕初來。
山爐馥郁熏歌扇，錦瑟丁寧侑客杯。
秉燭尋芳君莫倦，歡游纔散便徘徊。
春野五首
作者：宋庠
朝代：宋

衡荜负城开，春兼野色来。烟扶霁日柳，雪恼故年梅。波影鱼先动，林声鸟并催。欣欣群意悦，病骨独邅回。陂色入柴关，阳和远近还。平芜随蹇步，新水照衰颜。废堞鸟声乐，晴皋雉羽斑。一逢樵客语，无俟办连环。近出东郊道，时巾下泽车。田沟蛙拖紫，沙径鸟留书。木引藤丝远，墙蒸菌蒂虚。幽怀聊俯仰，无意事施蘧。沃野周原接，遥陂郑洧连。郁葱中县气，南北富人阡。鸟骋因风野，虹生欲霁天。斜阳墟落外，䍧豕食春田。夕蔼收芳甸，春蒿遍宿荄。朝虹先雨出，寒雁后阳来。远木芊芊茂，幽花脉脉开。欣逢老农语，争席坐林隈。
春野五首·其一
作者：宋庠
朝代：宋

衡荜负城开，春兼野色来。
烟扶霁日柳，雪恼故年梅。
波影鱼先动，林声鸟并催。
欣欣羣意悦，病骨独邅回。
春野五首·其一
作者：宋庠
朝代：宋

衡荜负城开，春兼野色来。烟扶霁日柳，雪恼故年梅。波影鱼先动，林声鸟并催。欣欣群意悦，病骨独邅回。
春野五首·其一
作者：宋庠
朝代：宋

衡蓽負城開，春兼野色來。
煙扶霽日柳，雪惱故年梅。
波影魚先動，林聲鳥並催。
欣欣羣意悅，病骨獨邅回。
春野五首·其三
作者：宋庠
朝代：宋

近出东郊道，时巾下泽车。田沟蛙拖紫，沙径鸟留书。木引藤丝远，墙蒸菌蒂虚。幽怀聊俯仰，无意事施蘧。
春野五首·其三
作者：宋庠
朝代：宋

近出东郊道，时巾下泽车。
田沟蛙拖紫，沙径鸟留书。
木引藤丝远，墙蒸菌蔕虚。
幽怀聊俯仰，无意事施蘧。
春野五首·其三
作者：宋庠
朝代：宋

近出東郊道，時巾下澤車。
田溝蛙拖紫，沙徑鳥留書。
木引藤絲遠，牆蒸菌蔕虛。
幽懷聊俯仰，無意事施蘧。
春野五首·其二
作者：宋庠
朝代：宋

陂色入柴关，阳和远近还。平芜随蹇步，新水照衰颜。废堞鸟声乐，晴皋雉羽斑。一逢樵客语，无俟办连环。
春野五首·其二
作者：宋庠
朝代：宋

陂色入柴关，阳和远近还。
平芜随蹇步，新水照衰颜。
废堞鸟声乐，晴皋雉羽斑。
一逢樵客语，无竢办连环。
春野五首·其二
作者：宋庠
朝代：宋

陂色入柴關，陽和遠近還。
平蕪隨蹇步，新水照衰顔。
廢堞鳥聲樂，晴臯雉羽斑。
一逢樵客語，無竢辦連環。
春野五首·其五
作者：宋庠
朝代：宋

夕蔼收芳甸，春蒿徧宿荄。
朝虹先雨出，寒雁后阳来。
远木芊芊茂，幽花脉脉开。
欣逢老农语，争席坐林隈。
春野五首·其五
作者：宋庠
朝代：宋

夕蔼收芳甸，春蒿遍宿荄。朝虹先雨出，寒雁后阳来。远木芊芊茂，幽花脉脉开。欣逢老农语，争席坐林隈。
春野五首·其五
作者：宋庠
朝代：宋

夕藹收芳甸，春蒿徧宿荄。
朝虹先雨出，寒雁後陽來。
遠木芊芊茂，幽花脈脈開。
欣逢老農語，爭席坐林隈。
春野五首·其四
作者：宋庠
朝代：宋

沃野周原接，遥陂郑洧连。郁葱中县气，南北富人阡。鸟骋因风野，虹生欲霁天。斜阳墟落外，䍧豕食春田。
春野五首·其四
作者：宋庠
朝代：宋
体裁：五言律诗

沃野周原接，遥陂郑洧连。郁葱中县气，南北富人阡。鸟骋因风野，虹生欲霁天。斜阳墟落外，牂豕食春田。
春野五首·其四
作者：宋庠
朝代：宋

沃野周原接，遥陂郑洧连。
鬰葱中县气，南北富人阡。
鸟骋因风野，虹生欲霁天。
斜阳墟落外，䍧豕食春田。
春野五首·其四
作者：宋庠
朝代：宋

沃野周原接，遥陂鄭洧連。
鬰葱中縣氣，南北富人阡。
鳥騁因風野，虹生欲霽天。
斜陽墟落外，䍧豕食春田。
春阴复霁
作者：宋庠
朝代：宋

河外轻寒气未佳，春襟愁目遍天涯。浓云破绽翻无雨，落日因循便作霞。麦陇寸苗思污雉，柳滩新叶欲藏鸦。如膏且冀均农惠，莫枉层阴挫物华。
春阴復霁
作者：宋庠
朝代：宋

河外轻寒气未佳，春襟愁目徧天涯。
浓云破绽翻无雨，落日因循便作霞。
麦陇寸苗思污雉，柳滩新叶欲藏鸦。
如膏且冀均农惠，莫枉层阴挫物华。
春陰復霽
作者：宋庠
朝代：宋

河外輕寒氣未佳，春襟愁目徧天涯。
濃雲破綻翻無雨，落日因循便作霞。
麥隴寸苗思汙雉，柳灘新葉欲藏鴉。
如膏且冀均農惠，莫枉層陰挫物華。
春霁汉南登楼望怀仲氏子京
作者：宋庠
朝代：宋
体裁：七言律诗

三楚风烟会汉津，凭高倦目此城闉。山前雾密疑藏市，楼上尘轻不污人。鸣瑟久抛雩舞地，称觞更负永和春。私书一纸离怀苦，望断波中六六鳞。
春霽漢南登樓望懷仲氏子京
作者：宋庠
朝代：宋

三楚風煙會漢津，憑高倦目此城闉。
山前霧密疑藏市，樓上塵輕不污人。
鳴瑟久拋雩舞地，稱觴更負永和春。
私書一紙離懷苦，望斷波中六六鱗。
時余不得預會戲成二韵
作者：宋庠
朝代：宋

筆陣談鋒醉幕天，遥知三俊共周旋。
據鞍舊將曾銷髀，不得行間左執鞭。
時賢多以不才誚我因自詠
作者：宋庠
朝代：宋

我本無心士，終非濟世才。
虛舟人莫怒，疑虎石曾開。
蚊負愁山重，葵傾喜日來。
欲將嘲强解，真意轉悠哉。
晏公丧过州北哭罢成篇二首
作者：宋庠
朝代：宋

昔迎留守萧丞相，今哭谈经戴侍中。一代高情无觅处，落花残日九原风。故郡迎丧匝野悲，柳车丹旐共逶迤。泉涂自古无春色，可惜森森琼树枝。
晏公丧过州北哭罢成篇二首·其一
作者：宋庠
朝代：宋
体裁：七言绝句

昔迎留守萧丞相，今哭谈经戴侍中。一代高情无觅处，落花残日九原风。
晏公丧过州北哭罢成篇二首·其二
作者：宋庠
朝代：宋

故郡迎丧匝野悲，柳车丹旐共逶迆。
泉涂自古无春色，可惜森森琼树枝。
晏公丧过州北哭罢成篇二首·其二
作者：宋庠
朝代：宋

故郡迎丧匝野悲，柳车丹旐共逶迤。泉涂自古无春色，可惜森森琼树枝。
晏公喪過州北哭罷成篇二首·其一
作者：宋庠
朝代：宋

昔迎留守蕭丞相，今哭談經戴侍中。
一代高情無覓處，落花殘日九原風。
晏公喪過州北哭罷成篇二首·其二
作者：宋庠
朝代：宋

故郡迎喪匝野悲，柳車丹旐共逶迆。
泉塗自古無春色，可惜森森瓊樹枝。
晏岁
作者：宋庠
朝代：宋

晏岁无情晚，阴飈昨夜闻。
芳条临槛劲，短日转楼曛。
苔石收苍晕，冰溪迭素纹。
蒿兰虽异种，霜至若为分。
晏岁
作者：宋庠
朝代：宋

晏岁无情晚，阴飙昨夜闻。芳条临槛劲，短日转楼曛。苔石收苍晕，冰溪叠素纹。蒿兰虽异种，霜至若为分。
晏歲
作者：宋庠
朝代：宋

晏歲無情晚，陰飈昨夜聞。
芳條臨檻勁，短日轉樓曛。
苔石收蒼暈，冰溪疊素紋。
蒿蘭雖異種，霜至若爲分。
晓入謻门趋殿中马上作
作者：宋庠
朝代：宋

钥出驰宫路，更余送晓筹。
露盘先得日，温树未知秋。
烟幕昏朱裏，风旗扬綵斿。
鸣鞘历宣室，应为□神休。
晓入謻门趋殿中马上作
作者：宋庠
朝代：宋

钥出驰宫路，更馀送晓筹。露盘先得日，温树未知秋。烟幕昏朱里，风旂飏綵斿。鸣鞘历宣室，应为□神休。
晓出城祀风师坛马上作
作者：宋庠
朝代：宋
体裁：七言律诗

风穴灵坛背汉皋，肃将祀典会诸曹。城头五鼓催关钥，席上双笾荐沼毛。冠岭昕霞迎霁旭，冒畴农橛渍春膏。箕扬毕好宜流惠，江外刀耕楚俗劳。
晓汲
作者：宋庠
朝代：宋

晓汲过春畦，高梧待凤攲。瓮思閒凿？，瓶险畏居湄。照影香钗坠，蠲烦素绠垂。寂寥无醉辖，瓢饮共栖迟。
晓汲
作者：宋庠
朝代：宋
体裁：五言律诗

晓汲过春畦，高梧待凤攲。瓮思閒凿�，瓶险畏居湄。照影香钗坠，蠲烦素绠垂。寂寥无醉辖，瓢饮共栖迟。
晓汲
作者：宋庠
朝代：宋

晓汲过春畦，高梧待凤欹。
瓮思閒凿隧，瓶险畏居湄。
照影香钗坠，蠲烦素绠垂。
寂寥无醉辖，瓢饮共栖迟。
晓谒城东岳祠回马上作
作者：宋庠
朝代：宋

洚水成灾后，霜原落木秋。浊河虽自复，寒潦不知收。路坏停轺馆，城摧却敌楼。民廛无黍稷，何术望神休。
晓谒城东岳祠回马上作
作者：宋庠
朝代：宋

洚水成灾后，霜原落木秋。
浊河虽自復，寒潦不知收。
路坏停轺馆，城摧却敌楼。
民廛无黍稷，何术望神休。
晚出池上
作者：宋庠
朝代：宋

憭慄梧楸似楚騷，霜餘寒水失溪毛。
游鱗潑潑心應樂，亂雀飛飛意不高。
平世功名難强立，昔賢卿相是真逃。
人間萬事無涯際，爭得先生一藉糟。
晚出池上
作者：宋庠
朝代：宋

憭慄梧楸似楚骚，霜馀寒水失溪毛。游鳞泼泼心应乐，乱雀飞飞意不高。平世功名难强立，昔贤卿相是真逃。人间万事无涯际，争得先生一藉糟。
晚出池上
作者：宋庠
朝代：宋

憭栗梧楸似楚骚，霜余寒水失溪毛。
游鳞泼泼心应乐，乱雀飞飞意不高。
平世功名难强立，昔贤卿相是真逃。
人间万事无涯际，争得先生一藉糟。
晚出池上觀秋物
作者：宋庠
朝代：宋

臨溪長是見歸烏，摇落初驚歲物徂。
虎掌煙芒金穗密，雁頭霜葉紺輪枯。
差差去幕東西燕，兩兩隨波上下鳬。
更向岸邊橫飲舫，便疑狂醉宿江湖。
晚出池上观秋物
作者：宋庠
朝代：宋

临溪长是见归乌，摇落初惊岁物徂。虎掌烟芒金穗密，雁头霜叶绀轮枯。差差去幕东西燕，两两随波上下凫。更向岸边横饮舫，便疑狂醉宿江湖。
晚出池上观秋物
作者：宋庠
朝代：宋

临溪长是见归乌，摇落初惊岁物徂。
虎掌烟芒金穗密，雁头霜叶绀轮枯。
差差去幕东西燕，两两随波上下鳬。
更向岸边横饮舫，便疑狂醉宿江湖。
晚台
作者：宋庠
朝代：宋
体裁：七言律诗

霁色秋空送目劳，小台摇落更平皋。红垂海树乌栖日，清溢江沱鹭浴涛。天势暮围鳞隰阔，雁行斜转翼云高。楚风摵摵迷魂地，可在扬雄独广骚。
晚坐北台见新月
作者：宋庠
朝代：宋
体裁：七言绝句

落霞残日罢空楼，月挂黄昏破客愁。天上幸无封拜事，谁教蟾影曲如钩。
晚坐北臺見新月
作者：宋庠
朝代：宋

落霞殘日罷空樓，月挂黄昏破客愁。
天上幸無封拜事，誰教蟾影曲如鉤。
晚坐觀風亭三首·其一
作者：宋庠
朝代：宋

戍樓西北最凌空，倦客憑闌八月風。
一曲黄河連野濁，半規殘日背人紅。
山林枉負沉冥志，刀筆終無尺寸功。
猶喜不迷存闕地，絳英瑶斗虎牢東。
晚坐觀風亭三首·其三
作者：宋庠
朝代：宋

我來秋色逼霞曛，更作憑闌遠望人。
山口遠銜遥白渡，水頭斜略小平津。
年華有恨驚心去，世事無端刺眼新。
深愧具茨芝朮在，掛冠終擬狎堯民。
晚坐觀風亭三首·其二
作者：宋庠
朝代：宋

百尺空臺河上城，遠波虛籟助秋聲。
過窮旅雁書難得，啼殺饑烏曲未成。
急節何當容白髮，流塵只欲傍華纓。
臨高莫訝頻東顧，憂國思君不爲名。
晚坐观风亭三首
作者：宋庠
朝代：宋

戍楼西北最凌空，倦客凭阑八月风。一曲黄河连野浊，半规残日背人红。山林枉负沉冥志，刀笔终无尺寸功。犹喜不迷存阙地，绛英瑶斗虎牢东。百尺空台河上城，远波虚籁助秋声。过穷旅雁书难得，啼杀饥乌曲未成。急节何当容白发，流尘只欲傍华缨。临高莫讶频东顾，忧国思君不为名。我来秋色逼霞曛，更作凭阑远望人。山口远衔遥白渡，水头斜略小平津。年华有恨惊心去，世事无端刺眼新。深愧具茨芝朮在，挂冠终拟狎尧民。
晚坐观风亭三首·其一
作者：宋庠
朝代：宋
体裁：七言律诗

戍楼西北最凌空，倦客凭阑八月风。一曲黄河连野浊，半规残日背人红。山林枉负沉冥志，刀笔终无尺寸功。犹喜不迷存阙地，绛英瑶斗虎牢东。
晚坐观风亭三首·其三
作者：宋庠
朝代：宋
体裁：七言律诗

我来秋色逼霞曛，更作凭阑远望人。山口远衔遥白渡，水头斜略小平津。年华有恨惊心去，世事无端刺眼新。深愧具茨芝朮在，挂冠终拟狎尧民。
晚坐观风亭三首·其二
作者：宋庠
朝代：宋

百尺空台河上城，远波虚籁助秋声。过穷旅雁书难得，啼杀饥乌曲未成。急节何当容白发，流尘只欲傍华缨。临高莫讶频东顾，忧国思君不为名。
晚坐观风亭三首·其二
作者：宋庠
朝代：宋

百尺空台河上城，远波虚籁助秋声。
过穷旅雁书难得，啼杀饥乌曲未成。
急节何当容白髮，流尘只欲傍华缨。
临高莫讶频东顾，忧国思君不为名。
晚坐高明台
作者：宋庠
朝代：宋
体裁：七言律诗

悔倚危栏望夕霏，临高无事亦依依。天长去鸟几时返，风罢孤云何处归。一世功名惭击节，百年耕凿愿忘机。衔恩感旧谁能免，犹喜荒洲在日围。
晚坐高明臺
作者：宋庠
朝代：宋

悔倚危欄望夕霏，臨高無事亦依依。
天長去鳥幾時返，風罷孤雲何處歸。
一世功名慚擊節，百年耕鑿願忘機。
銜恩感舊誰能免，猶喜荒洲在日圍。
晚岁感旧寄永兴相国晏公
作者：宋庠
朝代：宋

误知三十载，顽鲁寄洪钧。物比青毡旧，年惊白发新。河冰斜界陕，关树曲遮秦。何日陪师席，孤怀跪自陈。
晚岁感旧寄永兴相国晏公
作者：宋庠
朝代：宋

误知三十载，顽鲁寄洪钧。
物比青毡旧，年惊白髮新。
河冰斜界陕，关树曲遮秦。
何日陪师席，孤怀跪自陈。
晚庭
作者：宋庠
朝代：宋

苍溜秋霖歇，高轩夕景迟。
桐凋金井恨，兰老玉琴悲。
巢燕寒初失，风蝉晚屡移。
黄昏禽语闹，相唤宿何枝。
晚庭
作者：宋庠
朝代：宋

苍霤秋霖歇，高轩夕景迟。桐凋金井恨，兰老玉琴悲。巢燕寒初失，风蝉晚屡移。黄昏禽语闹，相唤宿何枝。
晚庭
作者：宋庠
朝代：宋

蒼霤秋霖歇，高軒夕景遲。
桐凋金井恨，蘭老玉琴悲。
巢燕寒初失，風蟬晚屢移。
黄昏禽語鬧，相喚宿何枝。
晚庭噪雀
作者：宋庠
朝代：宋
体裁：七言绝句

空庭残雨伴风休，芳树阴阴晚雀留。无限好枝堪敛翼，不知何事更啁啾。
晚庭噪雀
作者：宋庠
朝代：宋

空庭殘雨伴風休，芳樹陰陰晚雀留。
無限好枝堪斂翼，不知何事更啁啾。
晚归驰道遇雨马上作
作者：宋庠
朝代：宋

朝雨杂轻霾，浓阴暮未开。天低五里雾，日晦九成台。宫溜轻淙玉，坊车小隐雷。不愁驰道远，宝色夹千槐。
晚归驰道遇雨马上作
作者：宋庠
朝代：宋

朝雨杂轻霾，浓阴暮未开。
天低五里雾，日晦九成台。
宫溜轻淙玉，坊车小隠雷。
不愁驰道远，宝色夹千槐。
晚春出郭游北山佛寺
作者：宋庠
朝代：宋

幽刹寻春傍翠微，游人谁解惜芳菲。阴晴野日不常见，红白路花相杂飞。一世功名催俊杰，千金歌舞属轻肥。左迁病守真无用，试学山公倒载归。
晚春出郭游北山佛寺
作者：宋庠
朝代：宋

幽剎寻春傍翠微，游人谁解惜芳菲。
阴晴野日不常见，红白路花相杂飞。
一世功名催俊杰，千金歌舞属轻肥。
左迁病守真无用，试学山公倒载归。
晚春出郭游北山佛寺
作者：宋庠
朝代：宋

幽剎尋春傍翠微，遊人誰解惜芳菲。
陰晴野日不常見，紅白路花相雜飛。
一世功名催俊傑，千金歌舞屬輕肥。
左遷病守真無用，試學山公倒載歸。
晚春小园观物
作者：宋庠
朝代：宋

小园乘暖敞孤斋，畦埒经春尽绿苔。新笋偶随枯筱出，野花閒抱故藤开。双桐夹路元标井，酸枣依墙本乏台。北户清风时一至，此身疑到上皇来。
晚春小园观物
作者：宋庠
朝代：宋

小园乘暖敞孤斋，畦埒经春尽绿苔。
新笋偶随枯篠出，野花閒抱故藤开。
双桐夹路元标井，酸枣依墙本乏台。
北户清风时一至，此身疑到上皇来。
晚春小園觀物
作者：宋庠
朝代：宋

小園乘暖敞孤齋，畦埒經春盡綠苔。
新筍偶隨枯篠出，野花閒抱故藤開。
雙桐夾路元標井，酸棗依牆本乏臺。
北戶清風時一至，此身疑到上皇來。
晚晴
作者：宋庠
朝代：宋

斜日紅初斂，晴山翠欲流。
休歌陌婦怨，寧作賈胡留。
物意如相樂，吾生有底愁。
早分好風月，更上庾公樓。
晚晴
作者：宋庠
朝代：宋
体裁：五言律诗

斜日红初敛，晴山翠欲流。休歌陌妇怨，宁作贾胡留。物意如相乐，吾生有底愁。早分好风月，更上庾公楼。
晚望京邑
作者：宋庠
朝代：宋
体裁：五言律诗

暮垒初休角，孤谯半掩门。鸿声骋寥泬，鸦意恋黄昏。远岫排头碧，春河彻底浑。关东三百里，依约是天阍。
晚望京邑
作者：宋庠
朝代：宋

暮壘初休角，孤譙半掩門。
鴻聲騁寥泬，鴉意戀黄昏。
遠岫排頭碧，春河徹底渾。
關東三百里，依約是天閽。
晚歲感舊寄永興相國晏公
作者：宋庠
朝代：宋

誤知三十載，頑魯寄洪鈞。
物比青氈舊，年驚白髮新。
河冰斜界陝，關樹曲遮秦。
何日陪師席，孤懷跪自陳。
晚歸馳道遇雨馬上作
作者：宋庠
朝代：宋

朝雨雜輕霾，濃陰暮未開。
天低五里霧，日晦九成臺。
宮溜輕淙玉，坊車小隠雷。
不愁馳道遠，寶色夾千槐。
晚泊白村登舟回望因成拙句寄淮阳龙图王给事
作者：宋庠
朝代：宋

临艎西泝近神垌，六辅联疆见驿亭。
千里暮霞烘日脚，一篙春水皱天形。
野桥烟火微分市，曲岸渔樵别有汀。
忽忆主人恩意厚，倚樯回首涕空零。
晚泊白村登舟回望因成拙句寄淮阳龙图王给事
作者：宋庠
朝代：宋

临艎西溯近神坰，六辅联疆见驿亭。千里暮霞烘日脚，一篙春水皱天形。野桥烟火微分市，曲岸渔樵别有汀。忽忆主人恩意厚，倚樯回首涕空零。
晚泊白村登舟回望因成拙句寄淮陽龍圖王給事
作者：宋庠
朝代：宋

臨艎西泝近神垌，六輔聯疆見驛亭。
千里暮霞烘日脚，一篙春水皺天形。
野橋煙火微分市，曲岸漁樵別有汀。
忽憶主人恩意厚，倚檣回首涕空零。
晚登东楼怀子京镇阳二首
作者：宋庠
朝代：宋

洛表楼堪倚，燕陲望不穷。秋声南送雁，寒意北随风。敛暝关云黑，衔规苑日红。凋年霜霰恶，慎勿损荆丛。周界西穷陕，常山北尽边。关河相望日，容鬓各衰年。蓬乱将风野，禽稀欲雪天。治戎如有暇，莫惜赋归田。
晚登东楼怀子京镇阳二首·其一
作者：宋庠
朝代：宋
体裁：五言律诗

洛表楼堪倚，燕陲望不穷。秋声南送雁，寒意北随风。敛暝关云黑，衔规苑日红。凋年霜霰恶，慎勿损荆丛。
晚登东楼怀子京镇阳二首·其二
作者：宋庠
朝代：宋
体裁：五言律诗

周界西穷陕，常山北尽边。关河相望日，容鬓各衰年。蓬乱将风野，禽稀欲雪天。治戎如有暇，莫惜赋归田。
晚登信美亭
作者：宋庠
朝代：宋
体裁：七言绝句

磴道盘纡薄晚云，天边疑见斗方春。清风万里知何意，吹尽华缨漠漠尘。
晚登信美亭
作者：宋庠
朝代：宋

磴道盤紆薄晚雲，天邊疑見斗方春。
清風萬里知何意，吹盡華纓漠漠塵。
晚登東樓懷子京鎮陽二首·其一
作者：宋庠
朝代：宋

洛表樓堪倚，燕陲望不窮。
秋聲南送雁，寒意北隨風。
歛暝關雲黑，銜規苑日紅。
凋年霜霰惡，慎勿損荆叢。
晚登東樓懷子京鎮陽二首·其二
作者：宋庠
朝代：宋

周界西窮陝，常山北盡邊。
關河相望日，容鬢各衰年。
蓬亂將風野，禽稀欲雪天。
治戎如有暇，莫惜賦歸田。
晚臺
作者：宋庠
朝代：宋

霽色秋空送目勞，小臺摇落更平臯。
紅垂海樹烏棲日，清溢江沱鷺浴濤。
天勢暮圍鱗隰闊，雁行斜轉翼雲高。
楚風摵摵迷魂地，可在揚雄獨廣騷。
晚霁
作者：宋庠
朝代：宋

断续檐声歇，徘徊隙影赊。归云冲树破，残雨入楼斜。径绿都成草，丛薰尚隐花。便同江海思，春水照军牙。
晚霁
作者：宋庠
朝代：宋

断续檐声歇，徘徊隙影赊。
归云衝树破，残雨入楼斜。
径绿都成草，丛熏尚隠花。
便同江海思，春水照军牙。
晚霽
作者：宋庠
朝代：宋

斷續簷聲歇，徘徊隙影賒。
歸雲衝樹破，殘雨入樓斜。
徑綠都成草，叢薰尚隠花。
便同江海思，春水照軍牙。
晨兴春冷
作者：宋庠
朝代：宋

玉骨临风怯，华钉恨带宽。冻醪催卯醉，小雪造春寒。锦瑟弦声润，山炉蕙炷乾。良辰他日意，慎勿怨花残。
晨兴春冷
作者：宋庠
朝代：宋

玉骨临风怯，华钉恨带宽。
冻醪催卯醉，小雪造春寒。
锦瑟弦声润，山炉蕙炷干。
良辰他日意，慎勿怨花残。
晨兴读书
作者：宋庠
朝代：宋

老病何为者，陵晨缥帙开。
终无经世略，似有着书才。
史记金藏匮，春秋玉作杯。
吾心聊自适，万事已焉哉。
晨兴读书
作者：宋庠
朝代：宋

老病何为者，陵晨缥帙开。终无经世略，似有著书才。史记金藏匮，春秋玉作杯。吾心聊自适，万事已焉哉。
晨興春冷
作者：宋庠
朝代：宋

玉骨臨風怯，華釘恨带寬。
凍醪催卯醉，小雪造春寒。
錦瑟弦聲潤，山爐蕙炷乾。
良辰他日意，慎勿怨花殘。
晨興讀書
作者：宋庠
朝代：宋

老病何爲者，陵晨縹帙開。
終無經世略，似有著書才。
史記金藏匱，春秋玉作杯。
吾心聊自適，萬事已焉哉。
晨謁宮門小雨初過
作者：宋庠
朝代：宋

宮漏籤聲急，天街雨脚微。
曉寒凌禁樹，春氣裛朝衣。
瑞霧輕猶濕，香塵重不飛。
雞人傳鑰出，華旭滿彤闈。
晨謁感懷
作者：宋庠
朝代：宋

早拂華簪謁冕旒，五更殘點便鳴騶。
星沈長樂鐘聲外，月掛觚稜闕影頭。
弱翮詎堪儀振鷺，孤懷終欲信羣鷗。
更慚晨坐鴻樞府，容鬢先于省樹秋。
晨謁書所見
作者：宋庠
朝代：宋

紺幰鳴珂萬蓋翔，九門冠劍擁晨光。
城連南北長安斗，殿倚東西太極堂。
雲裏銅烏風作籟，天邊金掌露成霜。
微生備位如葵藿，只有傾心奉聖王。
晨谒书所见
作者：宋庠
朝代：宋

绀幰鸣珂万盖翔，九门冠剑拥晨光。
城连南北长安斗，殿倚东西太极堂。
云裏铜乌风作籁，天边金掌露成霜。
微生备位如葵藿，只有倾心奉圣王。
晨谒书所见
作者：宋庠
朝代：宋

绀幰鸣珂万盖翔，九门冠剑拥晨光。城连南北长安斗，殿倚东西太极堂。云里铜乌风作籁，天边金掌露成霜。微生备位如葵藿，只有倾心奉圣王。
晨谒宫门小雨初过
作者：宋庠
朝代：宋

宫漏签声急，天街雨脚微。晓寒凌禁树，春气裛朝衣。瑞雾轻犹湿，香尘重不飞。鸡人传钥出，华旭满彤闱。
晨谒宫门小雨初过
作者：宋庠
朝代：宋

宫漏籤声急，天街雨脚微。
晓寒凌禁树，春气裛朝衣。
瑞雾轻犹湿，香尘重不飞。
鸡人传钥出，华旭满彤闱。
晨谒感怀
作者：宋庠
朝代：宋

早拂华簪谒冕旒，五更残点便鸣驺。
星沈长乐钟声外，月挂觚棱阙影头。
弱翮讵堪仪振鹭，孤怀终欲信羣鸥。
更惭晨坐鸿枢府，容鬓先于省树秋。
晨谒感怀
作者：宋庠
朝代：宋

早拂华簪谒冕旒，五更残点便鸣驺。星沈长乐钟声外，月挂觚棱阙影头。弱翮讵堪仪振鹭，孤怀终欲信群鸥。更惭晨坐鸿枢府，容鬓先于省树秋。
暑雨初霁
作者：宋庠
朝代：宋

日转西轩小雾开，羲皇高兴伴风来。层云气润犹蒸础，残电光微不应雷。曲沼清浑鱼对跃，暮帘明灭燕双回。凭高更结京华恨，魂绕梁园旧吹台。
暑雨初霁
作者：宋庠
朝代：宋

日转西轩小雾开，羲皇高兴伴风来。
层云气润犹蒸础，残电光微不应雷。
曲沼清浑鱼对跃，暮帘明灭燕双回。
凭高更结京华恨，魂遶梁园旧吹台。
暑雨初霽
作者：宋庠
朝代：宋

日轉西軒小霧開，羲皇高興伴風來。
層雲氣潤猶蒸礎，殘電光微不應雷。
曲沼清渾魚對躍，暮簾明滅燕雙回。
憑高更結京華恨，魂遶梁園舊吹臺。
暑雨夕霁
作者：宋庠
朝代：宋
体裁：七言律诗

天角残虹截暮晖，南楼风快暑烟微。月波半露金枢穴，云叶全收玉女衣。气爽戍楼孤鹊去，雾沈荒苑数萤归。凉轩更作东山咏，何处庄环有世机。
暑雨夕霽
作者：宋庠
朝代：宋

天角殘虹截暮暉，南樓風快暑煙微。
月波半露金樞穴，雲葉全收玉女衣。
氣爽戍樓孤鵲去，霧沈荒苑數螢歸。
凉軒更作東山詠，何處莊環有世機。
暮归舟中
作者：宋庠
朝代：宋
体裁：七言绝句

一水萦纡荡夕霏，樵风上下燕参差。斜阳无限沧洲景，可惜山阴兴尽归。
暮春感兴
作者：宋庠
朝代：宋
体裁：七言律诗

九十芳期去不留，解痟何计贳珍裘。炉残晋俗清明火，水冷山阴祓禊洲。风径舞花催暮色，雨梁归燕说春愁。离归莫问年华事，赋笔悲于宋玉秋。
暮春感興
作者：宋庠
朝代：宋

九十芳期去不留，解痟何計貰珍裘。
爐殘晉俗清明火，水冷山陰祓禊洲。
風徑舞花催暮色，雨梁歸燕說春愁。
離歸莫問年華事，賦筆悲于宋玉秋。
暮歸舟中
作者：宋庠
朝代：宋

一水縈紆蕩夕霏，樵風上下燕參差。
斜陽無限滄洲景，可惜山陰興盡歸。
曉入謻門趨殿中馬上作
作者：宋庠
朝代：宋

鑰出馳宮路，更餘送曉籌。
露盤先得日，溫樹未知秋。
煙幕昏朱裏，風旂颺綵斿。
鳴鞘歷宣室，應爲□神休。
曉出城祀風師壇馬上作
作者：宋庠
朝代：宋

風穴靈壇背漢臯，肅將祀典會諸曹。
城頭五鼓催關鑰，席上雙籩薦沼毛。
冠嶺昕霞迎霽旭，冒疇農橛漬春膏。
箕揚畢好宜流惠，江外刀耕楚俗勞。
曉汲
作者：宋庠
朝代：宋

曉汲過春畦，高梧待鳳欹。
甕思閒鑿隧，瓶險畏居湄。
照影香釵墜，蠲煩素綆垂。
寂寥無醉轄，瓢飲共棲遲。
曉謁城東嶽祠回馬上作
作者：宋庠
朝代：宋

洚水成災後，霜原落木秋。
濁河雖自復，寒潦不知收。
路壞停軺館，城摧却敵樓。
民廛無黍稷，何術望神休。
書樓
作者：宋庠
朝代：宋

䡾䡾雕甍傍九衢，藻扃無復蕊函書。
徘徊尚有飛軒月，不把孤光照碧疏。
有将独鹤行都市道上者左右奔迫野态憔悴因成短韵
作者：宋庠
朝代：宋
体裁：五言律诗

明心本霄汉，此路极喧埃。何意鸣皋罢，翻同舞市来。波鱼忧辙涸，海鸟避风灾。寄语昂昂质，非君羽独摧。
有將獨鶴行都市道上者左右奔迫野態憔悴因成短韵
作者：宋庠
朝代：宋

明心本霄漢，此路極喧埃。
何意鳴臯罷，翻同舞市來。
波魚憂轍涸，海鳥避風災。
寄語昂昂質，非君羽獨摧。
有邑子夜宿話余先疇蕪廢
作者：宋庠
朝代：宋

臨邛久倦客，彭澤賦歸來。
念我何爲者，趣時良殆哉。
一身仕東觀，三載寄靈臺。
望見故鄉樹，頻更緹管灰。
曉車愁蹇蹇，春耜負莓莓。
虛名自韁鎖，豐壤成汙萊。
目想社枌老，心知門柳摧。
神阡迷馬鬣，柏表被狸災。
一聞里人語，夜靜成多懷。
他日還燕泣，前憂成誤哀。
有邑子夜宿话余先畴芜废
作者：宋庠
朝代：宋
体裁：五言排律

临邛久倦客，彭泽赋归来。念我何为者，趣时良殆哉。一身仕东观，三载寄灵台。望见故乡树，频更缇管灰。晓车愁蹇蹇，春耜负莓莓。虚名自缰锁，丰壤成污莱。目想社枌老，心知门柳摧。神阡迷马鬣，柏表被狸灾。一闻里人语，夜静成多怀。他日还燕泣，前忧成误哀。
有释子以禅会图贶余者此图即今驸马都尉李公所制绘故杨大年刘子仪及都尉环禅师等信一时之盛集瞻叹不足因成纪咏
作者：宋庠
朝代：宋
体裁：五言律诗

法集超初地，工毫构妙缘。星占世外聚，月写相中圆。指指谁标谕，心心自默传。惟应阿堵处，俱是到忘筌。
有釋子以禪會圖貺余者此圖即今駙馬都尉李公所製繪故楊大年劉子儀及都尉環禪師等信一時之盛集瞻歎不足因成紀詠
作者：宋庠
朝代：宋

法集超初地，工毫構妙緣。
星占世外聚，月寫相中圓。
指指誰標諭，心心自默傳。
惟應阿堵處，俱是到忘筌。
朝謁建隆寺
作者：宋庠
朝代：宋

郡國高皇廟，天龍釋帝居。
兵銷擒布後，臺聳畏軒餘。
寶榻成蓮坐，戎韜入貝書。
守臣榮就望，屏息拜前除。
朝謁待漏偶成詠懷
作者：宋庠
朝代：宋

天街殘月斗城西，五里葱葱瑞霧迷。
仙翰入陪廱澤鷺，曉籌初聽汝南雞。
星翻徼道千廬密，雲斂觚稜兩觀齊。
自顧山林疏賤質，誰將車馬載驚鼷。
朝謁應天神御瞻仰壯麗退憩齋房作
作者：宋庠
朝代：宋

雲構崔嵬敞梵筵，皇家基運此興先。
如存不改當陽坐，善護常開種福田。
四徹金繩規寶所，九衢瓊樹宿非煙。
須知補舊延洪意，重數仙人拂石年。
朝谒应天神御瞻仰壮丽退憩斋房作
作者：宋庠
朝代：宋
体裁：七言律诗

云构崔嵬敞梵筵，皇家基运此兴先。如存不改当阳坐，善护常开种福田。四彻金绳规宝所，九衢琼树宿非烟。须知补旧延洪意，重数仙人拂石年。
朝谒建隆寺
作者：宋庠
朝代：宋

郡国高皇庙，天龙释帝居。
兵销擒布后，台耸畏轩余。
宝榻成莲坐，戎韬入贝书。
守臣荣就望，屏息拜前除。
朝谒建隆寺
作者：宋庠
朝代：宋

郡国高皇庙，天龙释帝居。兵销擒布后，台耸畏轩馀。宝榻成莲坐，戎韬入贝书。守臣荣就望，屏息拜前除。
朝谒待漏偶成咏怀
作者：宋庠
朝代：宋
体裁：七言律诗

天街残月斗城西，五里葱葱瑞雾迷。仙翰入陪廱泽鹭，晓筹初听汝南鸡。星翻徼道千庐密，云敛觚棱两观齐。自顾山林疏贱质，谁将车马载惊鼷。
未晓出城陪州长考功李员外祷雨大悲禅刹
作者：宋庠
朝代：宋

城上繁星五鼓初，江皋申祷访精庐。林回半隐翔鸳刹，野阔平飞画隼旟。十地真容陪合掌，百城甘澍待随车。先秋闵雨农心乐，宜在麟编直笔书。
未晓出城陪州长考功李员外祷雨大悲禅剎
作者：宋庠
朝代：宋

城上繁星五鼓初，江皋申祷访精庐。
林回半隠翔鸳剎，野阔平飞画隼旟。
十地真容陪合掌，百城甘澍待随车。
先秋闵雨农心乐，宜在麟编直笔书。
未曉出城陪州長考功李員外禱雨大悲禪剎
作者：宋庠
朝代：宋

城上繁星五鼓初，江臯申禱訪精廬。
林回半隠翔鴛剎，野闊平飛畫隼旟。
十地真容陪合掌，百城甘澍待隨車。
先秋閔雨農心樂，宜在麟編直筆書。
杂感
作者：宋庠
朝代：宋

从古忠贤困佞邪，区区尘册费长嗟。谗人肉味知何似，豺虎刚嫌污齿牙。枉尺由来贱直寻，巧机愁杀汉川阴。莫将三四为朝暮，虚搅群狙喜怒心。
杂感·其一
作者：宋庠
朝代：宋
体裁：七言绝句

从古忠贤困佞邪，区区尘册费长嗟。谗人肉味知何似，豺虎刚嫌污齿牙。
杂感·其二
作者：宋庠
朝代：宋

枉尺由来贱直寻，巧机愁杀汉川阴。
莫将三四为朝暮，虚搅羣狙喜怒心。
杂感·其二
作者：宋庠
朝代：宋

枉尺由来贱直寻，巧机愁杀汉川阴。莫将三四为朝暮，虚搅群狙喜怒心。
李公佐归汉东
作者：宋庠
朝代：宋

门有联瓜懿，人伤掺袂分。
新篇稽奏牍，故社恋乡枌。
桂魄离怀苦，兰苕夕膳熏。
芳音毋自宝，西北足归云。
李公佐归汉东
作者：宋庠
朝代：宋

门有联瓜懿，人伤掺袂分。新篇稽奏牍，故社恋乡枌。桂魄离怀苦，兰苕夕膳薰。芳音毋自宝，西北足归云。
李公佐歸漢東
作者：宋庠
朝代：宋

門有聯瓜懿，人傷摻袂分。
新篇稽奏牘，故社戀鄉枌。
桂魄離懷苦，蘭苕夕膳薰。
芳音毋自寶，西北足歸雲。
杜門
作者：宋庠
朝代：宋

苫宇切郊寰，荆扉度歲關。
賓綦秋蘚合，童唱暮薪還。
石上舂粱苦，牆東避世難。
扊扅猶可爨，誰訪陋居顔。
杜门
作者：宋庠
朝代：宋
体裁：五言律诗

苫宇切郊寰，荆扉度岁关。宾綦秋藓合，童唱暮薪还。石上舂粱苦，墙东避世难。扊扅犹可爨，谁访陋居颜。
杨寺丞以新集见授
作者：宋庠
朝代：宋

荆台杯酒接慇勤，已是缇灰十五春。学舍早欣游雾露，辞条今服际天人。沈居雌蜺那知赏，叶牖神龙更骇真。侍上可能无狗监，子虚赋就长卿贫。
杨寺丞以新集见授
作者：宋庠
朝代：宋

荆台杯酒接慇懃，已是缇灰十五春。
学舍早欣游雾露，辞条今服际天人。
沈居雌蜺那知赏，叶牖神龙更骇真。
侍上可能无狗监，子虚赋就长卿贫。
杨寺丞掌务西洛访别
作者：宋庠
朝代：宋

长安久羁宦，门巷绝卿舆。
朝绶徒云忝，宾綦日已疏。
何为趋玉趾，乃肯眷蓬庐。
九棘历华选，四环承庆余。
频叨范叔赠，时取长卿书。
清晤辄穷景，高谈宁爨苏。
夫何苦吏役，忽尔怆离居。
交臂愿从子，盍簪嗟弃予。
梁郊春草后，巩树夏云初。
安石访吟社，少游乘泽车。
一官方效智，万里乍纡途。
雅节鄙时尚，高才凌太虚。
奏篇希乙览，刷羽迟南图。
行矣姑自爱，汉家方向儒。
杨寺丞掌务西洛访别
作者：宋庠
朝代：宋

长安久羁宦，门巷绝卿舆。朝绶徒云忝，宾綦日已疏。何为趋玉趾，乃肯眷蓬庐。九棘历华选，四环承庆馀。频叨范叔赠，时取长卿书。清晤辄穷景，高谈宁爨苏。夫何苦吏役，忽尔怆离居。交臂愿从子，盍簪嗟弃予。梁郊春草后，巩树夏云初。安石访吟社，少游乘泽车。一官方效智，万里乍纡途。雅节鄙时尚，高才凌太虚。奏篇希乙览，刷羽迟南图。行矣姑自爱，汉家方向儒。
東園池上書所見五首·其一
作者：宋庠
朝代：宋

茅棟山楹抱曲池，孤懷終日此忘歸。
生平方寸無機械，庭下羣鷗且莫飛。
東園池上書所見五首·其三
作者：宋庠
朝代：宋

堂下濺濺水欲周，水清烟底見游鯈。
主人不是無芳餌，此意從來信直鉤。
東園池上書所見五首·其二
作者：宋庠
朝代：宋

春餘池圃似郊村，吏散斜暉半府門。
燕雀不知爭底事，啁啾言語到黄昏。
東園池上書所見五首·其五
作者：宋庠
朝代：宋

雨洗神嵩紺黛凝，中天鸞鶴恣飛騰。
更憐晚翠知人意，併入東樓第一層。
東園池上書所見五首·其四
作者：宋庠
朝代：宋

靜岸無風斂夕霏，田田香葉滿空地。
戲魚未必能知我，我自知魚最樂時。
東方欲曉
作者：宋庠
朝代：宋

烏渴催宵漏，雞鳴引曙光。
山西河闇淡，天北斗低昂。
銀燭香猶燼，瑶琴冷未張。
何須開寶鑑，容鬢定蒼蒼。
林下
作者：宋庠
朝代：宋
体裁：五言律诗

偶作中林适，聊观万化春。蜂巢喧似市，禽舌巧于人。陂溜鸣田尾，藤梢衣树身。乡农时晤语，野意合天真。
林下
作者：宋庠
朝代：宋

偶作中林適，聊觀萬化春。
蜂巢喧似市，禽舌巧于人。
陂溜鳴田尾，藤梢衣樹身。
鄉農時晤語，野意合天真。
枢密东院秋日
作者：宋庠
朝代：宋

试问山林客，胡然廊庙中。借筹终不效，数马亦何功。䆗窱荀池北，回环汉垒东。缯云高幕润，瑶草半庭空。乍失苍门燕，初闻上苑鸿。凉催珍簟卷，气袭碧帘通。虬箭天边漏，乌竿物外风。心倾徒类藿，发短更惊蓬。自谂非真相，其谁恨秃翁。婆娑君勿诮，并为主恩隆。
枢密东院秋日
作者：宋庠
朝代：宋

试问山林客，胡然廊庙中。
借筹终不效，数马亦何功。
䆗窱荀池北，回环汉垒东。
缯云高幕润，瑶草半庭空。
乍失苍门燕，初闻上苑鸿。
凉催珍簟卷，气袭碧帘通。
虬箭天边漏，乌竿物外风。
心倾徒类藿，髮短更惊蓬。
自谂非真相，其谁恨秃翁。
婆娑君勿诮，併为主恩隆。
柳嘲竹
作者：宋庠
朝代：宋
体裁：五言律诗

好在碧檀栾，丛低度岁寒。何堪裁凤律，只好制鱼竿。拂水烟梢润，含风钿叶攒。芳阴聊奉庇，君试仰天看。
柳嘲竹
作者：宋庠
朝代：宋

好在碧檀欒，叢低度歲寒。
何堪裁鳳律，只好製魚竿。
拂水烟梢潤，含風鈿葉攢。
芳陰聊奉庇，君試仰天看。
梁冀二首
作者：宋庠
朝代：宋

狐尾单衣汉绶长，归来珍馆看啼妆。将军幸有封侯力，忍使秦宫令太仓。外戚豪华善意钱，折巾平帻映鸢肩。支期一世惟偷宠，虚秉东京跋扈权。
梁冀二首·其一
作者：宋庠
朝代：宋
体裁：七言绝句

狐尾单衣汉绶长，归来珍馆看啼妆。将军幸有封侯力，忍使秦宫令太仓。
梁冀二首·其一
作者：宋庠
朝代：宋

狐尾單衣漢綬長，歸來珍館看啼妝。
將軍幸有封侯力，忍使秦宮令太倉。
梁冀二首·其二
作者：宋庠
朝代：宋
体裁：七言绝句

外戚豪华善意钱，折巾平帻映鸢肩。支期一世惟偷宠，虚秉东京跋扈权。
梁冀二首·其二
作者：宋庠
朝代：宋

外戚豪華善意錢，折巾平幘映鳶肩。
支期一世惟偷寵，虛秉東京跋扈權。
梅
作者：宋庠
朝代：宋
体裁：七言律诗

花落亭亭素脸开，忍寒刚欲背春来。已迷江令琼花树，更傍周王璧水台。楚馆娇云愁梦断，洛廛香雪待风回。一枝寄远真何益，费尽南朝陆凯才。
梅
作者：宋庠
朝代：宋

花落亭亭素臉開，忍寒剛欲背春來。
已迷江令瓊花樹，更傍周王璧水臺。
楚館嬌雲愁夢斷，洛廛香雪待風回。
一枝寄遠真何益，費盡南朝陸凱才。
楊寺丞以新集見授
作者：宋庠
朝代：宋

荆臺杯酒接慇懃，已是緹灰十五春。
學舍早欣游霧露，辭條今服際天人。
沈居雌蜺那知賞，葉牖神龍更駭真。
侍上可能無狗監，子虛賦就長卿貧。
楊寺丞掌務西洛訪別
作者：宋庠
朝代：宋

長安久羈宦，門巷絕卿輿。
朝綬徒云忝，賓綦日已疏。
何爲趨玉趾，乃肯眷蓬廬。
九棘歷華選，四環承慶餘。
頻叨范叔贈，時取長卿書。
清晤輒窮景，高談寧爨蘇。
夫何苦吏役，忽爾愴離居。
交臂願從子，盍簪嗟棄予。
梁郊春草後，鞏樹夏雲初。
安石訪吟社，少游乘澤車。
一官方效智，萬里乍紆途。
雅節鄙時尚，高才凌太虛。
奏篇希乙覽，刷羽遲南圖。
行矣姑自愛，漢家方向儒。
榴花
作者：宋庠
朝代：宋

孤根西土几时传，绛蕊缃趺早夏天。艳发虽惭李桃后，子成犹占雪霜前。酝馀霞醑香应在，染杀绡裙色未鲜。一种芳心耐风雨，敢辞重叠奏君筵。
榴花
作者：宋庠
朝代：宋

孤根西土几时传，绛蕊缃趺早夏天。
艷发虽惭李桃后，子成犹占雪霜前。
醖余霞醑香应在，染杀绡裙色未鲜。
一种芳心耐风雨，敢辞重迭奏君筵。
榴花
作者：宋庠
朝代：宋

孤根西土幾時傳，絳蕊緗趺早夏天。
艷發雖慚李桃後，子成猶占雪霜前。
醖餘霞醑香應在，染殺綃裙色未鮮。
一種芳心耐風雨，敢辭重疊奏君筵。
榴花
作者：宋庠
朝代：宋

誰取孤根植檻旁，絳跗丹蘤鬭年芳。
驚飆莫損亭亭豔，百子先秋未有房。
榴花
作者：宋庠
朝代：宋
体裁：七言绝句

谁取孤根植槛旁，绛跗丹蘤斗年芳。惊飙莫损亭亭艳，百子先秋未有房。
樞密東院秋日
作者：宋庠
朝代：宋

試問山林客，胡然廊廟中。
借籌終不效，數馬亦何功。
䆗窱荀池北，回環漢壘東。
繒雲高幕潤，瑶草半庭空。
乍失蒼門燕，初聞上苑鴻。
凉催珍簟卷，氣襲碧簾通。
虬箭天邊漏，烏竿物外風。
心傾徒類藿，髮短更驚蓬。
自諗非真相，其誰恨禿翁。
婆娑君勿誚，併爲主恩隆。
次巩县
作者：宋庠
朝代：宋
体裁：五言律诗

昔走成周道，春风尚落花。今驰河内传，秋日正临霞。山色依前绿，颠毛只是华。见迎多故吏，衰壮两惊嗟。
次鞏縣
作者：宋庠
朝代：宋

昔走成周道，春風尚落花。
今馳河內傳，秋日正臨霞。
山色依前綠，顛毛只是華。
見迎多故吏，衰壯兩驚嗟。
次韵和丁右丞因贈致政張少卿二首·其一
作者：宋庠
朝代：宋

幾年辭寵解華紳，佛忍莊恬共嗇神。
歲晏始知松柏茂，凌雲高節不關春。
次韵和丁右丞因贈致政張少卿二首·其二
作者：宋庠
朝代：宋

芝朮新園御陌東，飄然雲鶴此相從。
貴交亦有功成約，林下他年或見容。
次韵和丁右丞因赠致政张少卿二首
作者：宋庠
朝代：宋

几年辞宠解华绅，佛忍庄恬共啬神。岁晏始知松柏茂，凌云高节不关春。芝朮新园御陌东，飘然云鹤此相从。贵交亦有功成约，林下他年或见容。
次韵和丁右丞因赠致政张少卿二首·其一
作者：宋庠
朝代：宋
体裁：七言绝句

几年辞宠解华绅，佛忍庄恬共啬神。岁晏始知松柏茂，凌云高节不关春。
次韵和丁右丞因赠致政张少卿二首·其二
作者：宋庠
朝代：宋
体裁：七言绝句

芝朮新园御陌东，飘然云鹤此相从。贵交亦有功成约，林下他年或见容。
次韵和侍讀梅學士秋雪
作者：宋庠
朝代：宋

秋宇霜華極，翻成暮雪飄。
影迷霄桂滿，氣助海鐘調。
梅蘤裝宮樹，蘆花著浦苕。
喜延梁客酒，愁敝洛人貂。
碧瓦千溝麗，銀塘一色消。
雅篇工狀物，精思入參寥。
次韵和侍读梅学士秋雪
作者：宋庠
朝代：宋

秋宇霜华极，翻成暮雪飘。
影迷霄桂满，气助海钟调。
梅蘤装宫树，芦花着浦苕。
喜延梁客酒，愁敝洛人貂。
碧瓦千沟丽，银塘一色消。
雅篇工状物，精思入参寥。
次韵和侍读梅学士秋雪
作者：宋庠
朝代：宋

秋宇霜华极，翻成暮雪飘。影迷霄桂满，气助海钟调。梅蘤装宫树，芦花著浦苕。喜延梁客酒，愁敝洛人貂。碧瓦千沟丽，银塘一色消。雅篇工状物，精思入参寥。
次韵和判曹韓學士見賞湖山
作者：宋庠
朝代：宋

西溪本慰寂寥人，何幸開樽枉勝賓。
一岸仙山平壓野，兩陂官柳綠圍春。
我雖酩酊能騎馬，君自風流偶墊巾。
更愧和篇尋故筆，試開荷橐久生塵。
次韵和判曹韩学士见赏湖山
作者：宋庠
朝代：宋
体裁：七言律诗

西溪本慰寂寥人，何幸开樽枉胜宾。一岸仙山平压野，两陂官柳绿围春。我虽酩酊能骑马，君自风流偶垫巾。更愧和篇寻故笔，试开荷橐久生尘。
次韵和北京太师丞相潞国公创作茅斋之什
作者：宋庠
朝代：宋

地僻诛茅后，堂幽搆厦馀。谁知冶城望，更作傅岩居。净供香厨饭，真签蕊笈书。因公高世想，转忆旧田庐。
次韵和北京太师丞相潞国公创作茅斋之什
作者：宋庠
朝代：宋

地僻诛茅后，堂幽构厦余。
谁知冶城望，更作傅岩居。
凈供香厨饭，真籤蕊笈书。
因公高世想，转忆旧田庐。
次韵和北京太師丞相潞國公創作茅齋之什
作者：宋庠
朝代：宋

地僻誅茅後，堂幽搆厦餘。
誰知冶城望，更作傅巖居。
凈供香厨飯，真籤蕊笈書。
因公高世想，轉憶舊田廬。
次韵和吳侍郎以余偶名新花爲壓叢春見貺
作者：宋庠
朝代：宋

異草來何許，低昂曲沼濱。
不勝叢上意，翻作葉中春。
逗蕊清香遠，銜跗絳彩勻。
芳心如有屬，宜在賦詩人。
次韵和吳侍郎任宗伯貳卿沖卿領天官南局皆世職有感
作者：宋庠
朝代：宋

斗宮分局敞星闈，伯仲登賢士論歸。
奕世弓裘方善續，先春跗萼更相依。
孤鴻暫作雲衢騁，三鳳行看帝閣飛。
戚苑好書餘慶事，一門仙橐映朝衣。
次韵和吳侍郎佳雪應祈豐年有望
作者：宋庠
朝代：宋

使節馳羣望，神休答帝祈。
同雲先北合，餘霰遂西飛。
近野銀開界，遥山玉吐輝。
梅飄知臘破，絮舞誤春歸。
謝市人驚麵，曹風客比衣。
稍添波面白，併作土膏肥。
苑闊沈蒼霧，川明失素磯。
獵場漫獸迹，農畝罷民欷。
興覺龍沙接，寒將裸壤違。
光迷梁日曉，潤息甕畦機。
仙氅誰連袂，幽蘭更撫徽。
恐應緣麗唱，歡意徹天扉。
次韵和吳侍郎偶至城西一二名園
作者：宋庠
朝代：宋

幾曲西園路，幽深隠歲華。
偶乘安道興，直過辟疆家。
畦脈爭分溜，叢名各記花。
身閒飛蓋遠，容易到曛霞。
次韵和吳侍郎再葺東亭兼懷晁公舊隠
作者：宋庠
朝代：宋

地占心齋舊，天扶藥喜身。
高懷聊避寵，幽境更隨人。
樹密添新籟，叢香續故春。
婆娑榮路友，偏倚此相親。
次韵和吳侍郎和沖卿寄來詩二首·其一
作者：宋庠
朝代：宋

解郡西歸疾有痊，洛臺分籍養高賢。
逍遥莫道無推重，雲外傳呼拜表天。
次韵和吳侍郎和沖卿寄來詩二首·其二
作者：宋庠
朝代：宋

暫息塵機不爲年，高風聊借九區傳。
周聃漢朔誰能測，且作清時吏隠仙。
次韵和吳侍郎喜令弟學士請告歸省
作者：宋庠
朝代：宋

秋來遥說灑煩襟，季虎昆龍伴嘯吟。
弓影奮疑臨酒釋，荆枝歡意戀叢深。
仙山校籍催歸傳，宿館銷魂警曙砧。
我亦白頭思共被，非君誰照急難心。
次韵和吳侍郎寄致政張郎中以令子倅府迎侍河陽
作者：宋庠
朝代：宋

序齒顛毛貴，傳家子綬青。
蘭芳應作膳，椿老別添齡。
逸豫鴻排陸，歡心鯉過庭。
幾時陪雅集，醉弁一俄星。
次韵和吳侍郎東城泛舟
作者：宋庠
朝代：宋

放溜輕舠掠晚沙，時時波底碎秋霞。
清陰十里堪乘興，疑到江東安道家。
次韵和吳侍郎洊貺雅篇
作者：宋庠
朝代：宋

儁輔西還玉體痊，銀臺歸興且陶然。
談經寶序常迎日，膝席清司最近天。
君拂翠緌朝右貴，我驚華髮鑑中鮮。
洛都巴俚雖求舊，莫累陽春一種傳。
次韵和吳侍郎睡足成詠
作者：宋庠
朝代：宋

何處西臺樂，高眠萬慮沈。
盃盤春席罷，風雨畫堂深。
氣勝龜調息，魂交蝶伴心。
有人驚曉漏，顛倒整衣簪。
次韵和吳侍郎答汝州劉從事
作者：宋庠
朝代：宋

賢路綢繆早奮庸，搢紳元許黑頭公。
巖霖暫卷浮雲外，國棟來參散櫟中。
仙禁巢阿思瑞鶠，野場收弋看冥鴻。
恐難便遂東山卧，憂樂須將一世同。
次韵和吳侍郎自號樂城居士
作者：宋庠
朝代：宋

世有生賢運，人歸得性場。
朝端慕安石，民里祝庚桑。
蛇影逢真悟，龜靈取數長。
仙畦種芝圃，佛室雨花牀。
寄傲多行樂，觀心或坐忘。
柳溪能作瞑，竹塢別供凉。
慧露霑僧飯，幽霞照客觴。
臯夔真有自，箕潁更相望。
留務尊臺簡，私游費橐裝。
側聆圖任切，安得久彷徉。
次韵和吳侍郎謝王陝州寄酒
作者：宋庠
朝代：宋

遥聞齋酎絜，來佐客觴酣。
棠野歌新續，兵厨興舊諳。
竹供醅上色，蘭獻液中甘。
欲識西臺勝，厭厭夜雪庵。
次韵和吳侍郎錄夢英書
作者：宋庠
朝代：宋

何年留妙蹟，真賞日云疏。
不遇臨池鑒，誰收壞壁書。
次韵和吴侍郎东城泛舟
作者：宋庠
朝代：宋
体裁：七言绝句

放溜轻舠掠晚沙，时时波底碎秋霞。清阴十里堪乘兴，疑到江东安道家。
次韵和吴侍郎以余偶名新花为压丛春见贶
作者：宋庠
朝代：宋
体裁：五言律诗

异草来何许，低昂曲沼滨。不胜丛上意，翻作叶中春。逗蕊清香远，衔跗绛彩匀。芳心如有属，宜在赋诗人。
次韵和吴侍郎任宗伯贰卿冲卿领天官南局皆世职有感
作者：宋庠
朝代：宋

斗宫分局敞星闱，伯仲登贤士论归。
奕世弓裘方善续，先春跗萼更相依。
孤鸿暂作云衢骋，三凤行看帝阁飞。
戚苑好书余庆事，一门仙橐映朝衣。
次韵和吴侍郎任宗伯贰卿冲卿领天官南局皆世职有感
作者：宋庠
朝代：宋

斗宫分局敞星闱，伯仲登贤士论归。奕世弓裘方善续，先春跗萼更相依。孤鸿暂作云衢骋，三凤行看帝阁飞。戚苑好书馀庆事，一门仙橐映朝衣。
次韵和吴侍郎佳雪应祈丰年有望
作者：宋庠
朝代：宋

使节驰羣望，神休答帝祈。
同云先北合，余霰遂西飞。
近野银开界，遥山玉吐辉。
梅飘知腊破，絮舞误春归。
谢市人惊麵，曹风客比衣。
稍添波面白，併作土膏肥。
苑阔沈苍雾，川明失素矶。
猎场漫兽迹，农亩罢民欷。
兴觉龙沙接，寒将裸壤违。
光迷梁日晓，润息瓮畦机。
仙氅谁连袂，幽兰更抚徽。
恐应缘丽唱，欢意彻天扉。
次韵和吴侍郎佳雪应祈丰年有望
作者：宋庠
朝代：宋

使节驰群望，神休答帝祈。同云先北合，馀霰遂西飞。近野银开界，遥山玉吐辉。梅飘知腊破，絮舞误春归。谢市人惊面，曹风客比衣。稍添波面白，并作土膏肥。苑阔沈苍雾，川明失素矶。猎场漫兽迹，农亩罢民欷。兴觉龙沙接，寒将裸壤违。光迷梁日晓，润息瓮畦机。仙氅谁连袂，幽兰更抚徽。恐应缘丽唱，欢意彻天扉。
次韵和吴侍郎偶至城西一二名园
作者：宋庠
朝代：宋

几曲西园路，幽深隐岁华。偶乘安道兴，直过辟疆家。畦脉争分溜，丛名各记花。身閒飞盖远，容易到曛霞。
次韵和吴侍郎偶至城西一二名园
作者：宋庠
朝代：宋

几曲西园路，幽深隠岁华。
偶乘安道兴，直过辟疆家。
畦脉争分溜，丛名各记花。
身閒飞盖远，容易到曛霞。
次韵和吴侍郎再葺东亭兼怀晁公旧隠
作者：宋庠
朝代：宋
体裁：五言律诗

地占心斋旧，天扶药喜身。高怀聊避宠，幽境更随人。树密添新籁，丛香续故春。婆娑荣路友，偏倚此相亲。
次韵和吴侍郎和冲卿寄来诗二首
作者：宋庠
朝代：宋

解郡西归疾有痊，洛台分籍养高贤。逍遥莫道无推重，云外传呼拜表天。暂息尘机不为年，高风聊借九区传。周聃汉朔谁能测，且作清时吏隐仙。
次韵和吴侍郎和冲卿寄来诗二首·其一
作者：宋庠
朝代：宋
体裁：七言绝句

解郡西归疾有痊，洛台分籍养高贤。逍遥莫道无推重，云外传呼拜表天。
次韵和吴侍郎和冲卿寄来诗二首·其二
作者：宋庠
朝代：宋

暂息尘机不为年，高风聊借九区传。周聃汉朔谁能测，且作清时吏隐仙。
次韵和吴侍郎和冲卿寄来诗二首·其二
作者：宋庠
朝代：宋

暂息尘机不为年，高风聊借九区传。
周聃汉朔谁能测，且作清时吏隠仙。
次韵和吴侍郎喜令弟学士请告归省
作者：宋庠
朝代：宋
体裁：七言律诗

秋来遥说洒烦襟，季虎昆龙伴啸吟。弓影奋疑临酒释，荆枝欢意恋丛深。仙山校籍催归传，宿馆销魂警曙砧。我亦白头思共被，非君谁照急难心。
次韵和吴侍郎寄致政张郎中以令子倅府迎侍河阳
作者：宋庠
朝代：宋
体裁：五言律诗

序齿颠毛贵，传家子绶青。兰芳应作膳，椿老别添龄。逸豫鸿排陆，欢心鲤过庭。几时陪雅集，醉弁一俄星。
次韵和吴侍郎录梦英书
作者：宋庠
朝代：宋

何年留妙蹟，真赏日云疏。
不遇临池鉴，谁收坏壁书。
次韵和吴侍郎录梦英书
作者：宋庠
朝代：宋

何年留妙迹，真赏日云疏。不遇临池鉴，谁收坏壁书。
次韵和吴侍郎洊贶雅篇
作者：宋庠
朝代：宋

儁辅西还玉体痊，银台归兴且陶然。
谈经宝序常迎日，膝席清司最近天。
君拂翠緌朝右贵，我惊华髮鑑中鲜。
洛都巴俚虽求旧，莫累阳春一种传。
次韵和吴侍郎睡足成咏
作者：宋庠
朝代：宋
体裁：五言律诗

何处西台乐，高眠万虑沈。杯盘春席罢，风雨画堂深。气胜龟调息，魂交蝶伴心。有人惊晓漏，颠倒整衣簪。
次韵和吴侍郎答汝州刘从事
作者：宋庠
朝代：宋
体裁：七言律诗

贤路绸缪早奋庸，搢绅元许黑头公。岩霖暂卷浮云外，国栋来参散栎中。仙禁巢阿思瑞鶠，野场收弋看冥鸿。恐难便遂东山卧，忧乐须将一世同。
次韵和吴侍郎自号乐城居士
作者：宋庠
朝代：宋

世有生贤运，人归得性场。朝端慕安石，民里祝庚桑。蛇影逢真悟，龟灵取数长。仙畦种芝圃，佛室雨花床。寄傲多行乐，观心或坐忘。柳溪能作瞑，竹坞别供凉。慧露沾僧饭，幽霞照客觞。皋夔真有自，箕颍更相望。留务尊台简，私游费橐装。侧聆图任切，安得久彷徉。